text:
En conexion cu e ‘Dia Mundial di Curason’ cu ta dia 29 di september proximo, Bus di Salud lo
atende e comunidad di Sta. Cruz y vecindario riba diaranson dia 28 di september 2016.
Bus di Salud lo ta staciona riba e tereno dilanti di Wit Gele Kruis Sta. Cruz/Centro Curason y for
di 8:30 a.m. ta cuminsa atende bishitantenan y ta bay te cu 3’or di atardi. E chekeo ta ensera un
control di sucu, colesterol, presion y peso. Tur chekeo ta completamente GRATIS y no mester ta
na yuna pa haci e testnan. Solamente ta pidi pa tur persona presenta cu nan carchi di AZV.
IBiSA ta recorda comunidad cu prevencion di enfermedad di curason ta cuminsa cu
conocemento di e factornan di riesgo. Un evaluacion preventivo na tempo ta importante pa e
salud di bo curason. Ta pa e motibo aki cu e chekeonan ta di sumo importancia, pa cual IBiSA ta
invita un y tur cu ta cerca di e area pa presenta diaranson proximo.


c: text/html

text:
ALKOHÒL I DROGA
Hopi teenager tin pregunta tokante alkohòl i droga.
Por ta ku bo a yega di usa alkohòl òf droga kaba. Un bia so, pa purba, òf mas frekuentemente. Òf podisé bo ke sa mas tokante alkohòl òf droga, pero nunka bo a yega di usa nada.
Alkohòl i droga por influensiá desaroyo di bo serebro. P’esei ta importante pa bo sa kiko alkohòl i droga por hasi.
Bo tin pregunta pasobra bo amigunan òf bo mayornan ta usa alkohòl i droga? Si bo amigunan ta bebe òf si nan ta usa droga, podisé bo ta eksperensiá preshon di grupo. Preshon di grupo por pone bo hasi kos ku bo no ke hasi realmente.
Bo por puntra nos kiko ku lo bo ke sa tokante alkohòl i droga. Nos ta skucha bo i nos por yuda bo, si bo ke esaki. Pues por fabor no duda i yama nos òf chat ku nos!

robotstxt: allowed

filter: keep


text:
Na e momentonan aki tin un brote di African Swine Fever na Santo Domingo. Na spaño esaki yama Fiebre Porcina Africana. Ta trata di un virus cu ta pasa masha lihe di un porco pa otro y ta ataca e bestianan aki fatalmente na un manera hopi lihe. E virus ta hopi resistente y ta keda bibo y activo den carni, carni procesa y productonan di porco contamina. Ehempel ta beleg y productonan den bleki.
Pa proteha e porconan di e criadonan local DVG/Veterinaire Dienst ta alerta tur pasahero cu destinacion Santo Domingo of Haiti pa no bolbe cu productonan cu ta traha di porco of cu ta bin for di un luga caminda ta cria porco. Tambe ta adverti pa alerta familiarnan y/of conocinan cu ta bin for di Santo Domingo of Haiti pa no trece e productonan aki. Lo confisca e productonan si acaso haya nan.
E virus ta uno cu ta ataca porconan y no ta pasa pa hende. Tur Hende mester percura pa no pasa e virus pa e porconan door di, por ehempel, duna e porconan cuminda contamina cu e virus ora di duna cuminda.
Laga nos evita trece e virus riba nos isla. DVG/VD ta pidi cooperacion y comprencion te proximo aviso.
Aviso pa pasaheronan cu destinacion
Na e momentonan aki tin un brote di African Swine Fever na Santo Domingo. Na spaño esaki yama Fiebre Porcina Africana. Ta trata di un virus cu ta pasa masha lihe di un porco pa otro y ta ataca e bestianan aki fatalmente na un manera hopi lihe. E virus ta hopi resistente y ta keda bibo y activo den carni, carni procesa y productonan di porco contamina. Ehempel ta beleg y productonan den bleki.


text:
Pa varios aña Oficina di Turismo (A.T.A.) ta enfocando riba e importancia di ofrece experiencianan unico y diferente na nos turistanan pa asina como destinacion nos keda competitivo y atractivo. A.T.A. por medio di investigacion haci a conclui cu e 3 ‘niche’ cu por atrae mas turista y genera mas entrada pa nos isla y names un momento tin un impacto mas abou ariba nos medio ambiente, ta e niche di romance, actividad activo (adventure) y bienestar (wellness).
Durante e celebracion di dia di turismo 2021 cual a tuma luga naSeptember, A.T.A. a anuncia e programa ‘Aruba SignatureExperiences’ cu e meta pa stimula desaroyo di experiencianan ofideanan nobo den e tres ‘nichenan’ menciona. E programa a invita comunidad di Aruba henter pa bin cu ideanan innovativo y asinacuminsa e trayecto aki.
Interesadonan por a sigui un curso na EPI como parti esencial di etrayecto y como e siguiente stap lo mester a entrega un ‘Business plan’ y ‘Financial plan’ na Qredits Aruba. Como experto den e area di finansas y factibilidad, Qredits Aruba a propone e lista final di e mihocandidatonan pa ‘Aruba Signature Experiences’.
Basa riba criterianan manera; con unico e experiencia ta, si ta cumplicu regla di ROPV, e nivel di ‘High value- Low impact’, y si por taoperacional den maximo 6 luna, a scoge cuatro (4) ganado. Dos (2) di e ganadonan ta enfoca riba e ‘niche’ di bienestar/ ‘wellness’, un (1) taenfoca riba e niche di romance y un (1) ta enfoca riba e niche di ‘lowimpact adventure’.
A.T.A. ta contento di anuncia e siguiente ganadonan cu ta bira tambe e pioneronan di ‘Aruba Signature Experiences’. Un pabien ta bay naSr. Bryan Barrero, Sra. Stephanie Pietersz, Sra. Sylvia Dennert & Sra. Mayra de Sousa.
Awor cu e ganadonan ta conoci, e siguiente parti di e programa tacuminsa, unda A.T.A. lo provee un consultant di ‘Business IQ’ c uta specialisa den e area di ‘niche’ pa asina brinda ayudo na e ganadonan, ofreciendonan e sosten pa asina finalisa e detayenan pa haci e ideanan aki aun mas exitoso. A.T.A. lo asisti cada un di nan den e parti promocional pa asina tambe resalta visualmente cu contenido relevante y unico. Tambe lo brinda apoyo na e ganadonan den area di mercadeo.
‘Aruba Signature Experiences’ ta un programa cu lo continua pa dos (2) aña mas. Di e forma aki, Oficina di Turismo, A.T.A. kierencurasha empresarionan pa enfoca riba experiencianan unico y inolvidabel pa nos bishitantenan.


text: Diaranson anochi a drenta informe di cu un homber lo ta maltratando su pareha na Matadera, mesora a dirigi patruyanan na e sitio. Un otro informe a drenta cu e homber lo tin un cuchiu den su man y pidiendo pa polis bini cu mas urgencia. Despues di un rato ta buscando a logra haya e compleho di apartamento nobo na un caya nobo na Matadera. Na yegada di e prome patruya a bin haya e homber para pafo cu un martieuw den man. Cu tactica polis a logra drenta e sospechoso y a detene. E vehiculo di transporte ta esun cu a yega prome na e sitio y mesora a transporta e sospechoso. Tanto e mama como e yiu a keda traumatisa y a hiba nan for di e sitio y pa nan papia cu slachtofferhulp,


text:
Hato– Entrante awe tur pasahero ku reservashon pa bai Aruba, mester hasi un polymerase chain reaction test. E asina yamá PCR Test.
Willemstad,– “Apesar di e kantidat di kasonan positivo ku a bin ta subi na Kòrsou, nos no mester ta spantá ku hulandesnan dor di nan gobièrnu lo keda konsehá pa no biaha pa Kòrsou.
Punda– Fundashon Akshon Awor riba djadumingu 15 di novèmber a lansa un petishon online di firma riba nan website www.akshonawor.com
Saliña—Djasabra 21 di Novèmber próksimo ta e gran dia di e kampaña “Great Day”2020. Esaki ta un kampaña lansá pa McDonald’s Kòrsou, tur fondo rekoudá dor di benta di e famoso ”Big Mac” lo wòrdu duná na Funditut i Ronald McDonald House Charities Curaçao.
Skalo– Pa redusí e impakto finansiero direkto di e krísis di Corona vírùs riba empresa i konsumidó individual, na mart di e aña akí, Centrale Bank van Curaçao en Sint Maarten (CBCS) a duna pèrmit pa e bankonan komersial ofresé nan klientenan moratorio di pago pa un periodo di tres pa seis luna.
WILLEMSTAD,—-Di informashon risibí ta bisa ku, tin algun moveshon hopi importante ta tumando lugá tras di kortina den direktiva di A.M.A.K. Ku ta para pa Asosashon Artista Músiko di Kòrsou. T’asina ku Vigilante Farándula a keda poné na altura ku, pa den futuro Festival di Tumba, lo bai tin solamente 1 Mc. No ta un […]
WILLEMSTAD,—-Vigilante Farándula a tuma nota di presensia, di e kantante den género di Gospel Junior Anzola na Kòrsou. Esaki sin duda hala hopi atenshon, paso den e temporada aki ta hopi difísil pa artistanan, ta di bishita aki ta na Kòrsou. Pasó no ta un sekreto ku den e temporada aki, sigur e kantante menshoná […]
Parera– Selikor ta partisipá ku e kompania ta eksperensiando algun retraso den su skema di rekohé shushi di kas i shushi gròf. Personal di Selikor ta hasiendo su máksimo esfuerso pa aliviá e situashon akí den un tèrmino di tempu kòrtiko.
Punda– Awe mainta dr. Izzy Gerstenbluth a konfirmá e di 3 morto pa Covid 19. Esaki durante e rueda di prensa mainta.
Montaña–Botika Montaña Nobo huntu ku un sentro médiko ta habri su portanan. Esaki ta un invershon den tempunan difísil; pero tambe ku un bista pa futuro. Esaki ta presisamente e motibu tras di e eskoho pa un edifisio moderno ku un sentro médiko.


text:
Con nos lo salba nos muchanan? Conscientisacion, prevencion, y comunicacion.
Segun nos por mira den nos medionan di comunicacion y rednan social, e problemanan social na Aruba den conexion cu abuso di mucha ta alarmente. E ta keda bini pa dilanti, caso tras di caso.
Ta pa e motibo aki, CMB a acerca “Fundacion Respeta Mi” pa asina hunto crea un cooperacion den yuda conscientisa nos comunidad tocante un tema social hopi real den nos sociedad.
E tema di abuso di mucha ta uno hopi sensitivo, cu hopi emocion su tras cada bes nos mira un otro caso bini pa dilanti. Por medio di mas conscientisacion, hunto cu e trabaonan duro cu “Fundacion Respeta Mi” ta haci, lo por crea mas dialogo y accionnan pa preveni abuso di mucha.
Tin biaha, bo djis mester di un man. E informacion corecto ta haci un diferencia, anto ora esaki ta bini for di hendenan cu kier yuda, y di curason ta lanta tur dia pa atende cu e problemanan aki, ta algo di admira, pasobra e ta un yudansa honesto.
Na 2010, trahadornan social na Aruba a señala cu tin diferente tipo di abuso di mucha tumando luga riba nos isla, entre otro, e abuso fisico, emocional, testigo di violencia domestico y mas. Aki a cuminsa na fortifica e trabaonan pa combati e fenomenonan aki. Por medio di bishita diferente scol, dunando diferente charla y tayer na maestronan, “Fundacion Respeta Mi” ta haci nan esfuerso pa contribui na e lucha pa stop cu abuso di mucha.
E fundacion a tuma nota cu ora ta trata di papia tocante e temanan aki, hopi hende ta ‘cera nan mes’. Nan no kier scucha, of e comunicacion non-verbal ta cambia. Hende sa kico tur ta pasa realmente, pero,e realidad ta cu e ta keda un tema fastioso tambe pa hende toca. Unda “Fundacion Respeta Mi” kier hunga un rol hopi importante ta na e parti di conscientisacion, brindando herment y informacion riba kico por haci pa preveni abuso di mucha.
Bo a mira algo? Papia, bisa algo.
Proteha nos muchanan manera cu nan merece di wordo protehi. Esaki ta e punto tras di henter e iniciativanan aki, e base for di unda “Fundacion Respeta Mi” ta eherce nan trabaonan incansablemente. E unico manera pa realmente salba nos muchanan.
E fundacion ta enfatisa na conscientisa nos hobennan y muchanan, buscando semper maneranan nobo y adecua pa trece e informacion na nan. Abuso di mucha ta un tabu riba su mes cu e fundacion ta haya cu a yega ora nos trata cu ne un poco diferente, y simplemente cuminsa dialoga y comunica cu otro.
E fundacion ta tin su oficina na Dominicanessenstraat 12 caminda bo por pasa libremente pa mas informacion entre dialuna pa diabierna, di 8’or di mainta pa 5’or di atardi non-stop.
Nan number di telefon ta (+297) 582-4433 y nan coreo electronico ta: respetami@setarnet.aw. Tambe bo por sigui nan riba nan Facebook ‘Fundacion Respeta Mi’ pa mas informacion.


text:
Hesus a bis’e: ‘Ami ta resurekshon I bida; esun ku a kere den Mi, lo biba asta si e muri. I niunhende ku tin bida eterno, lo no muri nunka mas. Juan 11:25
Cu imenso tristeza den nos curason, pero cu conforme cu boluntad di Dios, nos ta anuncia fayecimento di;
Otilia Fabiana Stamper
Cariñosamente yama: “Chichi, Tichi, Ganchi, Wela”
*22 December 1933 – †26 Augustus 2022
Na nomber di su yiunan: Robert Stamper
Maritza Stamper
Marlene Peters
Milva Stroop-Peters y Antonio Stroop
†Lidia Nassy –Peters y †Eric Nassy
Roland “Roly” Peters y Geraldina Peters-Perez
Manera Yiu: JeanetteTromp y famia
Ruman: Julius Stamper
Nieto y nietanan: Dayron Mathew y Ana Beatriz Mathew Jimenez
Rachael Michel Stampe y Edward Michel
Germayne Nassy
Wytashanika Peters y Benjamin Koeiman
Tyshanicka Werleman y Jarvis Ras
Jonathon Stamper
Bisanieto/a nan: Jeremiah Maduro
Eynelin Mathew Jimenez
Elijah Peters
Faviana Mathew
Catalina Michel
Yarxiene Ras
Isaiah Koeiman
Isabella Michel
Na nomber di su primo y primanan, comadernan, bisiñanan y conocirnan, amigo y amiganan di cas: Tess, Ina, Apolinario, John.
Y demas famia: Vivian Stamper y ruman nan, Stamper, Peters, Stroop, Mathew, Nassy, Perez, Tromp, Enser, wells, Vorst, Jimenez, Koeiman, Michel.
Nos disculpa si den nos tristeza nos por a lubida un of mas famia.
Acto di condolencia y entiero lo tuma lugar Diasabra 03 di September 2022, for di 2’or pa 4’or di atardi na Ad Patres Funeral Home. Despues nos lo ta saliendo pa Santana Catolico na San Nicolas.
Nos ta lamenta cu despues di entiero no por ricibi bishita di condolencia na cas.
Staff y personal di Ad Patres funeral home & Crematorium ta extende nos mas sincero condolencia na famia di e fayecida.


text:
Den e añanan cu Ika Kock ta traha, a dun’e dia pa dia mas hamber y sed pa su trabou, den arte y fantasia. Su trabou ta un di su pasionnan di mas grandi y ta dedica basta tempo pa presenta un bunita coleccion. IK Design su ultimo coleccion tabata un di esunnan mas grandi, cu Ika por a lansa te cu aworaki, y e por bisa cu el a subi un par di trapi mas halto den su carera como diseñadora.
Ora e mira su creacionnan den realidad, e por para keto of por sinta bebe un kopi te y keda contempla su trabou. Cual prome tabata den su mente y despues el a bira un realidad riba un di su manekinan. Den su mente e tin su pasado y asina e por trece su fantasianan riba catwalk show y disfruta di e resultado di su arte. Den otro palabra e sa precies kico e kier den su trabou y no ta duda ora e kier algo.
Un di e motibonan cu e gusta Hulanda hopi mes ta, pa su temporadanan manera; zomer, herfst, winter y lente. Casi e por bisa cu e por hinca un tiki di Aruba den e ‘winter collection’ anto esey ta haci su trabou unico. Den revista FOCUS pa e luna di januari por lesa mas di e bida y trabou di Ika Kock, cu su inspiracion di mas grandi ta algun di su pañanan cu su mama, Sra. Dora Kock, a yega di cose p’e.


text:
Oranjestad-Willemstad-Trabou nan pa Curaçao Drag Fest 2014 ta full den swing kaminda FAC y su Komishon Organisadó ta bai presentá na fanátiko, koredor y públiko di e deporte di drag race pa e fecha nan 29 y 30 di aprel y 1, 2 y 3 mei próksimo ku un kompetensia di drag race internashonal ku paisnan i isla nan nobo den e deporte di drag na Curaçao International Raceway na Ronde Klip.
Djasabra último den ora nan di mainta e outo nan di Aruba a load ku ta “Arends Racing” ku 1 dragster i un Altered. “Don’t Panic Racing” ku 2 dragster y un Ford Mustang. “Barnol Racing” ku nan Ford Mustang, “RJ Racing” ku 2 Ford Mustang, “Leo’s Racing Locura di Viejez” dragster, “Hulk Racing” ku Chevy Barretta, “Hubble Bubble” ku Chevy Corvette, “Rosel Racing” ku Altered y “Don Flip Racing” ku nan Roadster. Tambe P-Nuts Racing lo tei ku 6 motosaikel.
Djadumingu último ei a kontinuá ku e keintura Curaçao International Drag Fest 2014 ku e super parada ku a sali mainta 10’or for di parkeerplaats di MCB Saliña bai kore full Banda Ariba bin bek y para na Nieuwe Haven n’e kantor di Duana pa un break. Djis dje a kue kabes abou bai kore rònt Banda Bou ku un stòp na Santa Cruz. Despues di un bon sosiegu a kue kabes pa ariba i terminá na parkeerplaats di MCB Saliña.
Djaweps awor 24 di aprel tin inskripshon na Topaz Center dilanti di Frank Curiel Ballpark na Juan Hato for di 20:00 (8’or) te ku 22.00 (10’or).
Djasabra i djadumingu tin inspekshon tékniko na Curaçao Internatinal Raceway na Ronde Klip.
Ta kuminsá for di 9’or di mainta. Djadumingu lo tin oportunidat pa hasi tèst kuminsando for di 17.00 (5’or) te ku 22.00 (10’or).
Djamars 29 di aprel tur kos ta ranka sali na Brionplein ku e Mega Car & Bike Show. Sigui ku na Curaçao International Raceway djarason 30 di aprel ku sekshon di Tèst & Tune. Y djaweps promé, djabièrnè 2 y djasabra 3 di mei ta e Festival y kompetensia mas grandi di drag racing den Caribe.
Ku partisipashon di Hulanda despues di 10 aña, Santo Domingo pa promé biaha, Merka, Venezuela, St. Eustatius, Boneiru i ku e rivalidat nan di tur tempu entre Aruba i Kòrsou.
Chek den prensa pa e pakete nan di entrada i tambe pakete nan spesial di Fun Miles.
Danki na tur e spònser nan ku ta hasi Drag Fest 2014 posibel ku ta CTB ofisina di Turismo di Kòrsou, Curoil, NAPA Auto & Truck Parts, Alcolado Glacial, Gomez Shipping, AVF Antiliaanse Verf Fabriek, Coca Cola, Apache Heavy Equipment, Hucor Holding ku Subway, Pizza Hut y KFC, Medina Cargo Services, Western Trading y Dunlop Tires, Fun Miles.


text:
ORANJESTAD- Expectativanan ta halto pa loke ta Cumbre’18 di partido AVP: E Compromiso cu Pais, Pueblo y Partido. Na Cas di Partido hende ta drenta sali pa confirma nan presencia diadomingo awor, dia 2 di september na e Cumbre importante aki. Lider di parttido Mike Eman a reitira cu pa partido Cumbre’18 ta un momento hopi grandi. “Esaki pasobra e inspiracion di nos partido semper ta e mandato di pueblo. Edeseo di pueblo ta e fundeshi di nos motivacion.”
Eman a conta con partido AVP a nace a base di un deseo comun cu tabata biba den pueblo for di inicio di siglo pasa. E anhelo pa un dia Aruba ta baas den su mes cas. “Semper e deseonan cu ta biba den nos comunidad a traduci nan mes den meta, vision y misionnan politico cu a forma e forsa, e inspiracion y fuente di energia cu partido semper a pone como e obhetivo di locual e kier logra como punto di salida di loke ta biba den curazon di nos hendenan.” Durante e ultimo lunanan dirigentenan di partido AVP a ocupa nan mes internamente cu organiacion di partido y externamente den bishita den barionan. Durante e simannan aki mes e partido berde a tene reunionnan den varios bario cu a wordo masha bon mes atendi. Un punto cu a bin hopi dilanti durante e reunionnan den barionan ta e efectonan di e medidanan. Tambe partido a tene un reunion grandi na Noord y un na San Nicolas. Eman: “Esaki pa a recoge di comunidad e sentimentonan cu ta biba pa asina partido por fiha su prioridadnan.” Dirigentenan di partido por haci uzo di e informacionnan aki y na mes momento sinti e deseonan cu ta biba den comunidad y wak con partido por fiha su compromiso cu pueblo di Aruba.
Mike Eman a sigui bisa cu e ultimo lunanan el a scucha personalmente kico ta e deseo di pueblo pa loke ta e funcionnan y e rol cu partido y su dirigentenan tin cu asumi den comunidad. “Na Cumbre’18 cada candidato, cada miembro di partido lo ta presente cu tur e rikesa di e reflexion aki cu a bin dilanti durante e ultimo lunanan pa por presenta nan na nos Pais y na nos Pueblo. Esaki ta e compromiso cu cada un di nos tin cu pueblo di Aruba. Esaki ta wordo presenta durante e Cumbre na unda tur hende ta invita pa tey.”


text:
Scolnan basico ta enfrenta otro pa e titulo maximo den KICKBALL
Dialuna dia 12 di mei ta e siman di e final nacional pa e scolnan basico pa e deporte di kickball. Un total di siete scol basico for di e cuater distrito escolar ta enfrenta otro durante henter e siman cual ta organisa pa IBiSA. Den Centro Deportivo Libertador Betico Croes (Sporthall Sta. Cruz) weganan ta start tur dia ya pa 3’or di atardi, cu excepcion di diahuebs cual ta e dia di descanso. E scolnan ta reparti den dos diferente poule. Poule A ta subi cancha riba dialuna. E scolnan cu ta pertenece na e poule aki ta Scol Basico Washington, Colegio Conrado Coronel y Maria Regina School. Poule B ta consisti di e siguiente scolnan: St. Aloysius School, Princes Amalia Basisschool, Scol Cacique Macuarima y St. Paulus School. Poule B ta subi cancha riba diamars y diaranson. Diabierna ta e dia cu e mihor dosnan di cada poule ta bataya otro pa 3’or y 3’or y mey di atardi. Segun schedule e penultimo wega, e bataya pa di e tres y di cuater lugar, ta tuma lugar 4’or di atardi. Pa 4’or y mey di atardi e dos mihor scolnan ta bataya otro pa e titulo maximo den kickball escolar 2014, sigui pa premiacion for di man di nos directora, sra. Monique van Embden. IBiSA ta invita tur fanatico como tambe tur mucha huntu cu nan mayornan pa presencia e weganan final durante henter siman. Na mes momento IBiSA ta desea tur e scolnan cu a yega asina leu pa participa den e final nacional di kickball hopi exito. Un bida activo ta cuminsa for di chiquito, disciplina ta wordo indoctrina durante practica di deporte. Scolnan cu ta participa na deporte structura ta yuda forma un mucha for di e punto di bista di disciplina y ta yud’e tin un bida activo.


text:
Pa prome bes ta elegi un dama como presidente
ORANJESTAD (AAN): Diadomingo 3 di Juli a tuma lugar eleccion pa un directiva nobo pa Sportvereniging San Luis Deportivo. Esaki a sosode na su cede na Savaneta. Presentenan a scoge unanimamente pa e siguiente directiva: Presidente Jessy van der Linde, secretario Norman Thijsen, tesorero Darryl Wolffs, comisarionan Javier van der Linde, Gerold Geerman, Rusbel Patiño y Nelson Laurore.
Asina pa prome bes San Luis Deportivo ta elegi un dama como presidente. Jessy ta un ex hungador di futbol di damas na Aruba y Jessy ta un referee oficial di AVB.
Ta importante tambe pa menciona cu Jessy ta yiu di e legendario di San Luis Deportivo Chommy van de Linde.
Jessy a anuncia cu San Luis Deportivo ta bay cuminsa su actividadnan futbolistico den e categorianan infantil. San Luis ta cuminsa pues pa pone fundeshi prome y di eynan crece bek den futbol y yega na glorianan manera campeon di Aruba 1984.
https://diario.aw/categories/noticia/general/san-luis-deportivo-cu-directiva-nobo-pa-reanuda-participacion-den-futbol-local#sigProIdd784f74f5e


text:
En realidat bo por repartí e sangramentu den algun grupo.
- Sangramentu di arteria, esaki bo ta rekonosé na e kolo di sanger kòrá bibu i mayoria bia e ta spùit/ bati sali pafó. Un situashon ku ta un menasa pa bida pasobra ta masha hopi sanger den korto tempu ta bai pèrdí. Bo por stòp esaki dor di primi ku bo dùim/dede riba e herida òf ardu. Pa sòru pa e sera mihó hasi uzo di un gasa limpi òf paña limpi. Ta mas ku klaro ku bo tin ku bai un veterinario dirèkt.
- Sangramentu di vena, sangramentu for di un òf mas ardu mayó. Mayoria bia un kolo mas skur i e ta basha sali trankil. Pone preshon riba e herida ku un paña òf un verbant mayoria bia ta sufisiente te ora yega e veterinario.
- Sangramentu di kapila, sangramentu for di e vasonan kapilar por ehèmpel un herida chikí. Mayoria bia e sangramentu ta stòp di su mes, kualkier kos por tape ku un paña limpi.
- Heridanan di karni, sker, mordé. Stòp e sangramentu ku un paña, pero e por ta doloroso. Bai serka un veterinario pa limpia e herida i pa ganch’é ta rekomendabel. No warda muchu, infekshon ta lur djis ei i e ganchamentu di un herida mester sosodé mas pronto ku ta posibel.
Esaki por kondusí na sangramentu eksterno i interno. Eksterno ta fásil pa detektá pasobra bo ta mira sanger i bo ta bai aktua riba esaki.
Sangramentu interno hopi bia no ta keda detektá. E siguiente síntomanan ta un indikashon fuerte si ta trata di un sangramentu interno.
- Sangramentu di nanishi, boka òf anal
- Tosa sanger
- Pishi sanger
- Karni di djente blek
- Pòls suak òf lihé
- Mal sirkulashon di sanger
Pone un deken riba e bestia pa evitá ku su temperatura ta baha muchu i pone den un ambiente trankil. Yama un veterinario inmediatamente.
©Rescueracao, translation Denice Bezemer. Like us @ Facebook


text:
Abo Tambe Por
Lo ta e tema di e sigiente fitness challenge di Fundashon Alton Paas
WILLEMSTAD, Nos ta bibando den un komunidat ku na momentu ku un persona sufri di un parálisis sea dor di un dwarslaesie, ataka selebral òf kualke otro difikultat neurologiko e ta wòrdu konfrontá ku diferente retonan ku pa un otro persona lo ta kosnan e no tin ku ni pensa mes riba dje i awor abo tambe por hasi un diferensia den bida di otronan.
Ta asina ku na momentu ku un persona haña un atake selebral òf dwarslaesie e ta bai hospital, dependé di su kondishon e ta bai rehabilitá pa e prepará pa bai bek den komunidat. Na momentu ku e kaba di rehabilitá i ku e yega kas einan ta e kaminda ku e persona ta haña mas reto su dilanti manera transporte, aksesibilidat, manera pa e por tene su kurpa aktivo i salu. Hopi bia un kaso di dwarslaesie òf atake selebral ta sosodé inesperá i ta kambia e persona su bida kompletu i awor e tin ku bai siña kon pa atendé ku su bida di un forma diferente. Ta asina ku kada dia ku pasa e ta bira mas vulnerabel pa desaroyá komplikashonnan médiko. Prinsipalmente dor di no ta aktivo i e isolashon for di komunidat. Esei no mester ta asina i awor abo por hasi un diferensia den esei atraves di ‘The Annual Fitness Challenge’. E plataforma ku ta stimulá inklushon i moveshon pa nos tur ta huntu hasiendo un diferensia pa personanan ku ta sufri di un parálisis dor di dwarslaesie, atake selebral òf kualke otro difikultat neurologiko ku nan por yega na un mihó kalidat di bida.
Na momentu ku nos uni den moveshon durante di fitness challenge nos ta logra pone mas atenshon na nos abilidatnan na lugá di nos desabilidatnan i esei ta pone ku nos komo komunidat kompletu ta alkansá inklushon i un estilo di bida saludabel. P’esei e tema di e di 6 edishon di ‘The Annual Fitness Challenge’ ta “Abo tambe por”. Pasobra abo tambe por move. Abo tambe por hasi un diferensia i dia 10 di mart 2019 lo ta e dia ku abo ta bai move pa hasi un diferensia den bo mes bida I tambe den bida di otro nan.
Manera semper Fitness Challenge lo ta 6 ora largu kuminsando for di 6’or di mainta te 12’or di mèrdia ku 3 área ku bo por partisipá aden. E área 1 ta e kaminata ku ta sea 5 km òf 10 km ku ta kuminsá i kaba na International School. E área 2 ta e sekshonnan di fitness den e ouditorio di International School mes kual ta konsistí di 8 diferente tipo di programanan di fitness di kual kada un lo ta 45 minüt. E área 3 lo ta e área di spinning di kual kompanianan por forma grupo pa registrá i abo kubo grupo ta haña un baiskel i e reto ta ku boso tin ku laga e baiskel ei keda spin hinter e 6 ora pero boso tin ku plania kon largu kada persona ta bai riba e baiskel ei. Karchinan ya ta optenibel na Samsom Colon, Van Den Tweel zeelandia i tambe Sport Spot Boutique. Karchi pa adulto ta 35 florin i esaki ta bálido pa e fitness plùs kaminata. Karchi pa mucha i 60+ ta fl. 15 i esaki ta bálido pa e fitness plùs kaminata. Karchi di kaminata so ta 15 florin. Nos ke enkurashá tur hende pa buska nan karchi trempan paso e aña aki ta bo oportunidat. Si moveshon ta yuda un persona paralisá bai dilanti, abo tambe por!


text:
Den un dushi ambienta na Solito e Soldatnan Tricolor a bautisa nan uniform nobo. Representante di Big Wheel Lottery a tene e jersey nobo pa e Padrino y Padrot di Companashi Glenroy Tromp basha Powerade pa asina bautisa e bunita uniform nobo. Tur esaki tawata net despues cu RCA a golea Jong Aruba 8-0 den e prome “Battle of Champs”. Riba bon ritmo di DJ Gomz saboriando Pizza Hut y Lady Irene’s “beef cutsmall sandwich” e ambiente a continua te laat. Directiva ta gradeci Tropical Bottling Company cu a anja aki a cumpli 5 anja patrocinando Divishon Honor y na famia Odor di Big Wheel Lottery tambe masha masha danki.
Club
Campeon di Aruba RCA “Big Wheel Lottery powered by Powerade” a bautisa uniform 2016/17
More in Club
-
SV Britannia ta e prome veld cu luz LED na Aruba
Diabierna anochi 3 juni 2020 tabata un anochi grandi pa e organisacion di Piedra...
-
Nos ta drenta un fin di siman interesante di Copa Don Elias Mansur
Diahuebs anochi, e Copa Don Elias Mansur 2019 a inicia den stadion Guillermo Prospero...
-
RCA ta organisa edishon #7 Copa John Merryweather
E anja aki pa di shete anja consecutivo, organishon tricolor ta organisa e grandioso...
-
Dames RCA cla pa Play-Off
E damesnan tricolor, mescos cu Divishon di Honor, a bolbe clasifica pa play-off di...


text:
Mason pendiente pa manda yen kos nobo kaya
TRENDSZ a hiba un kombersashon kòrtiku ku e konosido artista, kantante i rapper Mason. Ta trata aki di artista konosí den Urban, kende a pega hitnan manera entre otro ‘Traha p’e’, ‘Abo mi ke’, unda e la ft Chaika i tambe ‘Make up, Break up’.
Durante di e kombersashon, a elaborá riba plannan pa futuro, unda Mason a splika di tin yen kos nobo kla, ku ta pendiente pa bai kaya. “Mi tin kasi 2 álbum di músika trahá sin nan sali kaya ainda. Mi no sa presisamente tampoko ainda, ki dia lo mi saka nan. Mi no ta aktivo den bista, pero si ta move hopi tras di kortina i den silensio.
Tambe mi ta aktivo den studio tur ora, pero pronto mi fanátikonan i tur esnan di bon ambiente i ku ta sigui farándula, lo haña kosnan nobo di mi, ora ku mi pone un álbum riba merkado. E posibel nòmber di mi álbum, lo por bira ‘Peepertjees’, ounke ku e no ta sigur ainda si. Gewon mi tin hopi músika trahá i ta wardando e momentu eksakto pa saka nan, pues un i tur mester keda pendiente”, Mason a duna di konosé.
Pa loke ta kosnan ku por spera, manera e artista mes a konfirmá, tin entre otro piesanan “Mi ke Bo den mi Life’ ft Nkira, ‘Okay’, unda e ta ft QD, ‘Telephone ft Randy Leroy i tambe ‘Nan no por ku mi gas’, ft Tsean i algun otro. Pues prueba ku bèrdat tin hopi kos pendiente i kosnan huntu ku otro artistanan ku tambe ta bon konosí den farándula lokal, kual ta motibu bèrdat, ku un i tur por ta pendiente, pa asina pronto keda malkriá ku e produkshonnan di e artista yu di Kòrsou, Mason.


text:
Diabierna 27 di juni ATIA ta presenta su workshop ‘Business Essentials’
E workshop ‘Business Essentials’ ta un workshop interactivo diseña pa facilita empresarionan y managernan cu habilidadnan esencial pa maximalisa e rendimento, eficiencia y ganashi di su negoshi. Durante e workshop aki tres topico relaciona na otro lo wordo trata pa facilita empresarionan y negoshinan creciente cu e hermentnan y habilidadnan necesario pa aplica na nan negoshi. E siguiente 3 topiconan lo wordo trata: 1. Time Management Di e perspectiva cu time management tin hopi di haber cu ‘liderazgo personal’, durante e parti aki lo trata habilidadnan di liderazgo, incluyendo planning, responsabilidad y cumplimento di deadlines. 2. E esencia di Marketing Un ‘snapshot’ di e parti esencial di Marketing lo wordo trata, cu e meta pa haya tur hende ariba e mesun pagina, incluyendo marketing mix, e diferencia entre marketing y sales, y e comprondemento di e concepto di marketing. 3. Customer Service ta importante E clientenan ta e personanan mas importante pa cualkier organisacion. E existencia y exito di cualkier negoshi ta depende di clientenan cu ta keda bin bek. E siguiente preguntanan lo wordo trata den un ‘nutshell’: Con nos por convirte tur hende den ambassadeurnan di un compania? Con nos por comercialisa tur hende door di laga nan reconoce ‘sales moments’? Kiconan ta erornan comercial tipico? Con nos por cualifica un cliente? Kico pa hace ora di trata cliente, maneha protesta? Workshop E workshop ‘Business Essentials’ den colaboracion cu the Marketing Department lo tuma luga diabienra 27 di juni for 9.00 di mainta pa 3.00 di merdia na ATIA. E lo wordo facilita Sr. Patrick Melchiors y Sr. Roy Mezas. E workshop aki ta dirigi specialmente na empresarionan y management team. Pa mas informacion of inscripcion por tuma contacto cu ATIA na 582-7593 of por manda un email na info@atiaruba.org.


text:
- Ariën Rasmijn
Bay den toque de queda, ohm!
Un pabien ta bay pa partido HTC cu ta e prome cu a bin cu un tipo di programa di campaña pa eleccion venidero. E logro ey niun hende por kita for di nan. Ta trata aki di no menos cu 65 punto. Entre nan e plan pa bin cu un paspoort digital cu tur bo datosnan y cu cual bo location por wordo traced tur ora. Ni na China! Bo no por bisa cu e muchanan aki no tin fantasia y no ta mustra effort, y pa aworaki esey ta conta, right? Pero hecho ta keda cu e programa di HTC ta loke ta pasa ora bo cuminsa huma OxyPlus recreacionalmente.
Toque de Queda a keda prolonga te cu diahuebs. “Considerando con e virus ta plamando cu un “positivity rate” demasiado halto, cantidad di testnan den ultimo dianan cu tawata hopi abou y awor por tuma nota cu e cantidad di testnan a aumenta, sinembargo esaki, combina cu e positivity rate halto, ta pone cu e medidanan tin cu worda prolonga”, segun e comunicado oficial. Mientras tanto, admisionnan na hospital ta subiendo tambe atrobe. E ola ta lantando. Awe atrobe tin 42 caso nobo. Awe Minpres a duna di conoce cu berdad turistanan ta teniendo nan mes menos na protocol y cu Crisisteam ta vuscando manera pa conscientisa Becky cu Garrett for di New Jersey mas. Sure, nan lo a test negativo prome cu vuelo of na airport, pero e bartender, front desk person, e waiter y e housekeeper ta esnan cu ta haya sa si no tabata djis nan viral load cu tabata mucho abou ora cu nan a test. Segun Tanchi no tin indicacion ainda si berdad e contagionan local ta bin for di sector hotelero. Mas tanto e ta bin for di varios caminda, y pesey ta pone TDQ como medida amplio. Pa hopi hende e ta keda duro pa guli, particularmente pasobra tin hopi inconsistencia den maneho y hende ta sinti cu no ta ley pa un ley pa tur. Ministernan mes ta bula bay Florida of tene fiesta grandi pa cumleaños di nan yiu y empleadonan di DVG ta wordo mira ta trip sin tene distancia social. Anto net di nan hende tin cu tende cu mester keda cas? Esey na dado momento ta bira poco lastig.
Minister di Educacion Rudy Lampe tambe a tene un conferencia di prensa den cual ela anuncia cu ta bay cambia nomber di Commandeur Pieter Boer Basisschool pa nada menos cu Xander Bogaerts Basisschool. Tambe Colegio San Nicolas ta bay wordo nombra na nan rector bieuw, Nigel Mathew. Pa ambos e honor sin duda ta grandi, pa the X-Man pasobra ta su scol bieuw y pa meneer Mathew pasobra pa hopi tempo e tabata conrector eynan. Bon noticia y sigur na su lugar, anto riba dje porfin un logro toch pa Rudy su cartera, aunke no tur cos ta pinta mesun bunita pa e minister. Durante su conferencia di prensa mi a puntre con a para cu infrastructura y accesibilidad di internet pa muchanan di scol si acaso lo mester bay bek na home schooling y nan lo mester sigui les online. Esey a resulta di a haya su, ehm, retonan aña pasa, pero den e lunanan cu a pasa lo mester a drecha un cu otro, right? Segun minister sinembargo e muchanan den caso di un lockdown lo mester bay depende riba nan celular pa por sigui les. Den Cayente a ricibi for di un docente (cu kier keda anonimo) e siguiente reaccion. Sabiendo cu e conflicto entre e minister y a lo menos un grupo den e veld di docentenan a para bira uno basta pisa y tin biaha tambe toxico, e ta bale la pena pa comparti:
"Si enseñansa ta cla pa un otro lockdown? Si cos nan a wordo poni en place desde aña pasa? No y no. Problema ta keda mescos. E Leerkracht y alumno no tin e devices necesario. Un smartphone no ta un device drechi pa sigi les. Un laptop of minimal un tablet drechi ta necesario. No a wordo inverti den e lesmaterial digital, por ehempel un basispoort y digitale versies di e metodonan cu ta wordo uza na skol. E upgrading via IPA tabata masha laf (mi opinion) y no echt direct inzetbaar door cu no tin e middelen. Por ehempel, e leerkracht mester un bon laptop, un camera, un bon mic, un lightring, programma nan pa edit video. Cosnan cu leerkracht no por paga uit eigen zak.
Mayor a upgrade nan mes? Awo si nan por lesa e opdracht? Corda hopi no ta domina ni Papiamento of Hulandes, tin biaha hasta Ingles drechi no por. Anto SETAR ta mesun crap. Si mi no mag huza e schoolgebouw den un lockdown manera biaha pasa, ta mi WIFI di cas atrobe tin cu wordo uza? Minister ta bende digitaal thuisonderwijs manera un cos facil manera bolter un swich. E no ta. Tampoco e ta homeschooling paso e ora e mayor ta encarga cu tur cos. E tin cu prepara e lesnan, duna e lesnan y toets e lesnan. Na ningun momento esey a pasa den 2020!
Mi por sigi riba e tema di lesnan na papiamento. Ningun di e metodonan ta full cla, of nan ta asina bieu cu no ta responsabel pa uza nan. Por ehempel esun di rekenen, awo den mitar aña escolar kier yega pats boem, bin uza e metodo bieu y ya afgeschreven na Hulanda. Veld no ta e problema, ta e con y kiko kier hasi ta.”
Mientras tanto, kabouter Knops ta bin pasa dia in de tropen. Aki dos luna tin eleccion na Hulanda y eynan tambe campaña ta on...Politica ta cruel, yiu!


text:
Arte
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Arte ta un producto di actividad humano cu ta envolvi e uzo conciente di imaginacion creativo pa expresa proficiencia tecnico, bunitesa, poder emocional y ideanan di concepto.
Generalmente no tin un acuerdo pa locual ta e definicion di arte y e pensamentonan ta cambia mientras tempo ta pasa. E tres sectornan clasico di arte visual ta pintura, escultura y arkitectura. Teatro, baile y otro forma di actuacion, y tambe literatura, musica, fotografia, cinematografia y otro media manera media interactivo ta inclui den e definicion global di loke ta encera e artenan.
Prome cu siglo 17 e palabra arte tawata referi na cualkier abilidad y specialisacion superior y no tawata diferencia entre artesania y sciencia. E uzo moderno di e palabra arte despues di siglo 17, caminda teniendo consideracion cu e estetica ta di gran importancia, e arte fini ta separa y ta distingui su mes di abilidadnan adkiri en general manera arte decorativo of arte aplica.
E naturalesa di arte y conceptonan relata cune, manera creatividad y interpretacion ta wordo explora den un sector di filosofia yama estetica. E obranan di arte ta wordo studia den campo profesional bou critica di arte y historia di arte.
Sorto di arte[editá | editá fuente]
- Arte visual/ arte grafico (expresion door di uza imagen y vision): pintamento, pintura, escultura, filmacion, moda.
- Arte bunita (expresion door di traha algo bunita of apela emocion den dje): poesia, scritura (literatura)
- Arte culinario (expresion door di traha smaak of gusto): cushina
- Arte mecanico (expresion door di construi obheto of structura): arkitectura
Definicion[editá | editá fuente]
Ta bisa cu arte ta un producto of articulo cu ta haci e intencion pa stimula e sentidonan humano, manera e mente humano y tambe spirito. Un trabou di arte ta normalmente husga door con hopi ta impresiona hende, e cantidad di hende cu por relata cu ne y con hopi hende ta apreci'e. E prome y mas amplio sentido di arte kemen 'aregla' of 'haci'. Den e sentido aki, arte ta crea ora un hende ta haci cos haya den mundo y ta diseñ'e nobo of form'e of ta crea colo hunto cu otro den un cuadro pa haci un imagen of simplemente pa haci un diseño bunita of un diseño interesante.
Arte tambe por wordo crea door di expresiona un emocion. E artista por sinti cierto emocion y ta sinti cu no tin otro manera pa expres'e door di crea algo significante p'e. En realidad mayoria di e creacionnan artistico ta pa e artista mes na luga pa e publico. Aunke si e publico ta conecta c'e emocion tambe, or'ey e obra di arte ta bira un exito publicamente.
Historia[editá | editá fuente]
Tin escultura, pintura di cueba, pintura di piedra y petroglifo di e era Upper Paleolithic mas cu 35.000 aña atras. Tur e gran civilacion bieu manera Antiguo Egipto, India, China, Grecia, Roma of Arabia a wordo haya trabou di arte y estilo di arte. Den tempo medieval mayoria di arte a bin di Europa cu mustra historia biblico den pintura, glas getint y mosaico tegel y di muraya. Esun di arte Islamico tawata diseño geometrico, caligrafia islamico y arkitectura. Na India y Tibet e enfasis tawata escultura pinta, baile y pintura religioso.
Na China arte tawata inclui jade carving, obranan brons, ceramica, poesia, caligrafia, musica, pintura, teatro y ficcion. Tin masha estilo artistico di China cu a haya nomber di e dinastia Chines cu tabata na mando.
Na Europa despues di tempo medieval a bin Renaissance cu kiermen 'bolbe nace'. Hende a redescubri ciencia y arte cu tawata permiti pa pinta tema basta cu no tawata tema religioso. Hende manera Michelangelo y Leonardo da Vinci a pinta pintura religioso y tambe por a pinta estilo mitologico. E artistanan aki tambe a inventa e perspectiva linear, na unda cos di un distancia por wak chikito mientras cu cos di cerca ta grandi. Esaki tawata nobo, paso e hendenan di tempo medieval tawata pint'e cerca y nan tawata overlap nan na otro. Na final di 1800, artista di Europa a crea pintura di modernidad manera clasicismo, romanticismo, realismo, y impresionismo. Den siglo 20 tawata inclui expresionismo, fauvismo, cubismo, dadaismo, surrealismo, y minimalismo.
Objectivo[editá | editá fuente]
Den cierto comunidad, hende ta kere cu arte ta pa hende cu a hacie, manera Indigenous Aboriginal Australian Art. Nan ta kere cu e hende mes a pone nan mesun 'talento' den dje. Den punto di bista aki, arte ta propiedad di e artista. Den otro comunidad, hende ta kere cu arte no ta pa hende. Nan ta pensa cu nan a pone nan capital social den e artista y e obra di artista. Den e punto di bista aki, e comunidad ta un colectivo cu a traha arte door di e artista.
Funcion di arte[editá | editá fuente]
- Funcion cognitivo
Trabou di arte ta laga nos sa over di kico e autor sa y tambe over di kico rond di e cos tawata.
- Funcion estetico
Trabou di arte ta mas of menos harmonico y ta trece placer, un sensacion di beyesa.
- Funcion pronostico
Tin artista cu ta pinta loke nan ta mira pa futuro y tin di nan tin rason.
- Funcion recreacion
Arte ta pone nos pensa riba dje; no over di realidad, anos tin e resto
- Funcion di balor
Kico e artista a duna balor? Ki obheto e tawata gusta/no tawata gusta den e actividad humano. En general ta mustra masha cla mes cu bo por wak e den e obra di e artista.


text:
Detenshon pa buracheria públiko
Riba djamars 9 di novèmber a detené un hòmber di inisial I.R.S. na un kas situá na Kaya Apache pa buracheria públiko. A embolbí polis komo ku e sospechoso tabata hasi fèrfelu na kas.
Entrada Hudisial
Riba djamars 9 di novèmber, den oranan di atardi, un entrada hudisial den kuadro Lei di Opio i Lei di Arma BES , a tuma lugá den un kas situá den e bario di Kibrahacha.
Den oranan trempan di mainta riba djárason 10 di novèmber un entrada hudisial a tuma lugá den un kas situá na Kaya Mgr. Nieuwindt. E entrada hudisial tabata den kuadro di violashon di Lei di Opio. Aki a detené un mucha hòmber di inisial R.G. di 17 aña pa violashon di Lei di Opio i un mucha hòmber di inisial O.T. di 15 aña en konekshon ku ladronisia di un skuter.


text:
ralendijk – Miembronan di Kolegio Ehekutivo un di e dianan akí ta haña e angua di buster. Esaki ta sosodé djaweps 16 di desèmber 2021 di 10:00 – 11:00 na Kompleho Deportivo Jorge Nicolaas. Periodistanan ku ke presensiá e pasamentu di angua di Kolegio Ehekutivo, tambe por pasa e angua di buster e ora ei si nan ke esaki. E departamento di Salubridat Públiko a organisá e momento di pasamentu di angua pa gobernantenan i periodistanan.
,,Aki na Boneiru meskos ku na otro parti di mundu, nos mester protehá nos mes èkstra kontra e vírùs di corona. Ta konosí ku protekshon di e dos anguanan di corona ta bira ménos despues di un tempu. P’esei ta bon pa pasa e angua di buster. Pa ta protehá mas mihó ainda kontra e vírùs di corona. For di último investigashonnan ta resultá ku posiblemente e angua di buster ta protehá tambe kontra e variantenan nobo di e vírùs di corona, ta sigui investigá esaki,” asina Joey van Slobbe, kordinadó di bakunashon di e departamento di Salubridat Públiko a deklará.
For di djaluna 13 di desèmber 2021 personanan riba 18 aña por registrá via e number 0800 0900 pa traha un sita pa un angua di buster. No ta posibel pa pasa e angua di buster sin sita. E úniko eksepshon riba esaki ta e siman akí pa habitantenan di Rincon. Djárason 15 di desèmber nan por pasa e angua di buster sin sita di 10:00 – 13:00 na e ofisina bieu di dòkternan Castro na Kaya E.B. Sint Jago 7.
Den pasado Salubridat Públiko a organisá seshon di pasa angua tambe den otro bario pa hendenan ku no por bai e sentro di pasa angua na Kompleho Deportivo Jorge Nicolaas fásilmente. Pa luna di desèmber, Salubridat Públiko a pone dia èkstra pa pasa angua pa e promé i di dos angua di corona i e angua di buster. ,,Loke nos ke mira ta ku mas tantu habitante di Boneiru posibel ta drenta e aña nobo bon protehá i kompletamente bakuná. P’esei promé ku aña bòltu nos ta sprent bai rekta final asina mas hende por pasa e angua di buster òf e promé òf di dos angua di corona,” asina Van Slobbe a komentá.
Pa un bista di e dianan èkstra pa pasa angua, bishitá: htps://www.boneirukrisis.com/bakunashon


text:
Watch El Último Rey 2 Capítulo 20 Completo HD dalimotion video,El Último Rey 2 Capítulo 20 Completo HD,El Último Rey 2 Capítulo 20 Completo HD.Read More »
El Último Rey 2
El Último Rey 2 Capítulo 19 HD Completo
Watch El Último Rey 2 Capítulo 19 Completo HD dalimotion video,El Último Rey 2 Capítulo 19 Completo HD,El Último Rey 2 Capítulo 19 Completo HD.Read More »
El Último Rey 2 Capítulo 18 HD Completo
Watch El Último Rey 2 Capítulo 18 Completo HD dalimotion video,El Último Rey 2 Capítulo 18 Completo HD,El Último Rey 2 Capítulo 18 Completo HD.Read More »
El Último Rey 2 Capítulo 17 HD Completo
Watch El Último Rey 2 Capítulo 17 Completo HD dalimotion video,El Último Rey 2 Capítulo 17 Completo HD,El Último Rey 2 Capítulo 17 Completo HD.Read More »
El Último Rey 2 Capítulo 16 HD Completo
Watch El Último Rey 2 Capítulo 16 Completo HD dalimotion video,El Último Rey 2 Capítulo 16 Completo HD,El Último Rey 2 Capítulo 16 Completo HD.Read More »
El Último Rey 2 Capítulo 15 HD Completo
Watch El Último Rey 2 Capítulo 15 Completo HD dalimotion video,El Último Rey 2 Capítulo 15 Completo HD,El Último Rey 2 Capítulo 15 Completo HD.Read More »
El Último Rey 2 Capítulo 14 HD Completo
Watch El Último Rey 2 Capítulo 14 Completo HD dalimotion video,El Último Rey 2 Capítulo 14 Completo HD,El Último Rey 2 Capítulo 14 Completo HD.Read More »
El Último Rey 2 Capítulo 13 HD Completo
Watch El Último Rey 2 Capítulo 13 Completo HD dalimotion video,El Último Rey 2 Capítulo 13 Completo HD,El Último Rey 2 Capítulo 13 Completo HD.Read More »
El Último Rey 2 Capítulo 12 HD Completo
Watch El Último Rey 2 Capítulo 12 Completo HD dalimotion video,El Último Rey 2 Capítulo 12 Completo HD,El Último Rey 2 Capítulo 12 Completo HD.Read More »
El Último Rey 2 Capítulo 11 HD Completo
Watch El Último Rey 2 Capítulo 11 Completo HD dalimotion video,El Último Rey 2 Capítulo 11 Completo HD,El Último Rey 2 Capítulo 11 Completo HD.Read More »


text:
Awe diferente bulto a drif yega noordkant di Aruba. “Wardacosta por confirma cu e bultonan aki cu contenido di droga ta procedente for di e interceptacion cu e barco Groningen a eherce dia 10 di augustus ultimo. Durante di e accion di 10 di augustus riba lama, e personanan riba e go-fast a tira diferente bulto den lama. Awe tardi e bulto nan aki a drif yega Aruba”, asina Wardacosta a confirma riba nan pagina di Facebook.
Cuerpo Policial di Aruba hunto cu Wardacosta ta atendiendo e caso. Esaki no ta trata di un caso nobo, pero di e caso cu a tuma luga 10 di augustus ultimo.
Cuanto bulto a haya, no ta conoci ainda pasobra keto bay ta buscando. Tur cos ta mustra cu ta alrededor di 20 bulto a drif di Boneiro pa Aruba. Esaki ta separa locual a topa den e boto caba. Por conclui cu ta un cargamento grandi di droga cu e barco patruyando den Caribe pa Marina Real Hulandes a logra intercepta. A purba tira e bultonan na lama y aunke a topa algun, toch mas o menos binti a sigui drif te cu awe a yega Aruba.


text:
Oranjestad, Aruba
Siman pasa sr. Esmond Jones y un representante di Freewinds, a traha hunto pa parti e bukinan di E Caminda pa Felicidad, na tur e hobenan participando den e” Summercamp” di Ibisa.
Ibisa Sport Center pa varios aña ta trahando cu Freewinds ehecutando diferente projecto riba nos isla y esaki ta otro projecto pa nos comunidad asegurando cu e hubentud di Aruba por tin un mihor futuro.
Den e mundo complica di awendia e hubentud ta lucha pa sobrebibi. Tin biaha nan ta victima di “BULLYING” na scol of problemanan na cas cu ta strobe nan haya e caminda pa nan felicidad.
Pesey IBISA ta y The Freewinds ta hasi un esfuerzo pa duna e muchanan den e “Summer Camp” información valioso y conocemento cu nan por compronde fácilmente pa asina nan por usa esakinan inmediatamente pa crea un mihor bida pa nan mes, nan famia y nan amigonan.
Mientras e muchanan tawata pasa den e buki nan tawata tin un sonrisa grandi na nan cara y nan ansha di siña mas tawata hopi contagioso. Nan tur a haya un copia di e buki y tin di nan a tuma extra pa hiba cas.
E CAMINDA PA FELICIDAD TA UN BUKI DI UN CODIGO MORAL NO RELIGIOSO Y TA BASA SOLAMENTE RIBA SENTIDO COMUN. E TA YENA E BASHI MORAL DEN UN SOCIEDAD CU DIA PA DIA TA MAS MATERIALISTA. E TA CONTENE 21 PRECEPTO BASICOCU TA GUIA UN HENDE PA BIBA MIHOR.
Sr. Esmond Jones sa e valor di e bukinan aki pasobra nanta yuda e hobenan y nan mayornan y e comunidad. Ela expresa lo siguiente: ”Tawata un placer cu e Freewinds a yega cerca nos y parti e bukinan pa e muchanan. E muchanan tawata contento y a hiba buki pa nan mayornan na cas.
Esaki tawata hopi bon!Mi a gusta e sistema cu boso ta trahando. Asociando cu IBISA Sport Center pa mehora nos comunidad. ”Boso a hasi varios cos pa nos den pasado, boso a yuda desinfecta IBISA Sport Center pa asina e hobenan por a hasi usa di e facilidadnan aki den temporada di Covid-19, y awor boso ta yuda nbos parti e bukinan aki. Mi tambe tin un copia di e buki. E ta un mensaje positivo pami y pa e muchanan.! Danki cu boso a bin.!”
Freewinds semper ta cla pa yuda e comunidad Arubano y e otro islanan cu e ta bishita.
Si bo ta desea bo propio copia di e buki E Caminda pa Felicidad, contact nos na portcaptain@freewinds.org pa organiza un lugar pa busca of pa entrega bo copia personal.


text:
ORANJESTAD – Den cuadro di e Plan Nacional pa atende cu e problema di cacho riba caya, Diaranson mainta a tuma luga e inauguracion di Centro di Control di Cacho (CCC) na Wayaca. Unda antes tabata conoci como e sitio unda cu tabata hiba mascotanan no desea pa ponenan ‘drumi’.
Minister Marisol Lopez – Tromp a splica cu Ministerio di Desaroyo Teritorial, Infrastructura y Medio Ambiente, desde 2019 ta forma parti di e comision encarga pa duna conseho y diseña un plan pa atende cu e problema menciona.
Ademas, e problematica di cacho ta amplio door cu mester atende cu e “kill cage” y cu e ley di cacho, cual ta rekeri un acercamento multi-disciplinario. Tras di e prome paso aki, tin cuater Ministerio envolvi.
A base di diferente reunion cu a tuma luga, a institui un comision di accion pa ehecuta e plan cu a diseña. Pa cual entre otro a tuma e decision pa renoba e edificio na Wayaca. E trabounan a inicia na februari 2020 pa cual DOW a keda encarga pa renoba y adapta esaki y Serlimar a percura pa e trabou di limpiesa na e sitio y den e area.
Banda di esaki, comunidad por spera cu City Inspector tambe tin personal disponibel pa sigui asisti cu e trabou di control manera cu a bin ta haci. Lo continua cu e control aki unda cu ta necesario conhuntamente cu ‘dog catcher’ di acuerdo cu e Plan Nacional.
Pa conclui, Minister Lopez -Tromp a enfatisa cu pa atende cu e problema di cacho riba caya e ta rekeri esfuerso no solamente di Gobierno, pero tambe hopi trabou y conscientisacion di cada ciudadano. E cambio aki ta cuminsa na cas, na e forma con nos ta cuida cu nos mascotanan y percura cu nan trato ta mane debe ser.


text:
Pedro Su Angel Wardadó òf Su Spiritu?
Ora Rode a habri porta i mira Pedro, esnan den kas no ker a kere, ma a bisa ku tabata su angel. Kiko nan tabata kermèn, Pedro su angel wardadó òf Pedro su spiritu?
Loke ku a Pasa
Den Echonan 12 nos ta lesa kon rei Herodes a arestá Pedro, i kon despues Señor a manda un angel pa liber’é for di prison. Laga nos lesa kiko a pasa despues. Versíkulonan 11-15 ta bisa,
“I ora Pedro a bin bei, el a bisa: ‘Awor mi sa sigur ku Señor a manda Su angel i a reskatámi for di man di Herodes i for di tur loke e pueblo hudiu tabata spera.’ I ora ku el a realisá kiko a pasa, el a bai kas di Maria, mama di Juan, kende tambe tabata wòrdu yamá Marko, kaminda hopi hende a bin huntu i tabata hasi orashon. I ora ku el a bati na e porta di pafó, un sirbiente ku yama Rode a bin wak ken t'ei. I ora ku el a rekonosé bos di Pedro, di alegria e no a habri e porta di pafó, ma a kore bai paden i a anunsiá ku Pedro tabata pará na porta. I nan a bis'é: ‘Bo kabes no ta bon!’ Ma el a keda insistí ku t'asina. I nan a keda bisa: ‘Ta su angel.’”
Loke e Teksto Griego ta Bisa
E versíkulo ku nos ta bai konsiderá ta e último, v.15. Partikularmente e frase ku e kreyentenan a usa pa referí na e persona ku Rode a mira na porta, e frase, “su angel,” esta e angel di Pedro. Kiko e frase aki ta nifiká? Komentando riba e frase aki den su Thru the Bible Commentary, J. Vernon McGee ta bisa lo siguiente: “E palabra angel ta pneuma, kua realmente ta nifiká ‘spiritu’ i no angel. Nan no ta bisando ku e tin un angel wardadó. Nan ta pensa ku ta su spiritu. Ku otro palabra, nan ta pensa ku Pedro ta morto, ku el a wòrdu matá dor di Herodes.” E loke McGee ta splika ku tabata e pensamentu di esnan den kas di Maria, sigur por ta posibel.
Sinembargo, kontrali na loke McGee ta bisa, e palabra tradusí “angel” den v.15 no ta e palabra Griego pneuma (spiritu), ma e palabra Griego angelos. Den e teksto Griego literalmente tin pará: “Ho angelos estin autou.” Awor, e nifikashon literal di angelos, ta “mensahero.” Esaki por ta referí na un mensahero sobrenatural (angel) òf un mensahero humano. Pues, ora esnan den kas a bisa Rode ku ta Pedro su angelos, nan por ta referí na un ser sobrenatural ku di un manera òf otro ta relashoná ku Pedro.
Pedro Su Angel Wardadó?
Den su komentario riba e buki di Echonan pa e International Critical Commentary, e eskolar C.K. Barrett ta duna nos informashon, ku lo por trese mas klaridat riba e asuntu aki. Barrett ta bisa: “Hudaismo tabata kere den angelnan protektor i guiadó, i tabatin e pensamentu ku esakinan tin ora ta tuma un aparensia semehante na e ser humanonan ku nan tabata protehá.” E pensamentu aki posiblemente ta wòrdu reflehá den e buki apokrífiko di Tobit, kaminda den kapítulo 5 nos ta lesa kon arkangel Rafael ta aparesé den forma di un ser humano i ta identifiká su mes komo Azarias yu hòmber di Ananias.
Esaki ta loke e kreyentenan den kas di Maria tambe tabata kere? Nan tabata sa ku Pedro a wòrdu arestá. Pues e por ta posibel ku ora nan a tende Rode su palabranan, nan a konkluí ku tabata, no Pedro, ma su angel wardadó kende tabata na porta.
Pedro Su Spiritu?
Sinembargo, manera ma indiká kaba, e nifikashon literal di angelos ta “mensahero.” Pues, McGee su interpretashon tambe ta posibel. E rumannan a pensa ku apesar di nan orashonnan, Pedro a wòrdu matá, i ku awor su spiritu ta bini komo mensahero (angelos) pa duna notisia di su morto.
Algun lo por kuestioná e último interpretashon aki, argumentando ku si e kreyentenan tabata di pensamentu ku ta Pedro su spiritu tabata pará na porta, nan lo por a usa otro tèrminonan na lugá di angelos.
Por ehèmpel, den Marko 6:49 ora e disipelnan a mira Hesus den anochi ta kana riba awa, e teksto ta bisa nos ku “nan a kere ku tabata un spiritu, i nan a kuminsá grita.” E palabra ku a wòrdu tradusí akinan komo “spiritu” ta e palabra Griego phantasma. Un otro ehèmpel; den Lukas 24:37 ora Hesus, despues di Su resurekshon, a bin para meimei di e disipelnan, e teksto ta bisa ku “nan a spanta i a haña miedu i a kere ku nan tabata mira un spiritu.” Akinan e palabra “spiritu” ta tradukshon di e Griego pneuma. Pues, si e kreyentenan tabata kermèn ku ta Pedro su spiritu tabata pará na porta, nan lo por a usa tèrminonan manera phantasma òf pneuma. Ma esaki ta loke nan no ta hasi.
Sinembargo, e echo ku e kreyentenan aki a usa e palabra angelos, i no phantasma òf pneuma, riba su mes no ta nifiká ku nan no por tabata di pensamentu ku ta Pedro su spiritu tabata pará na porta. Pasobra, manera ma indiká kaba, ku e uso di e palabra angelos nan por ta refiriendo simplemente na e funshon di e spiritu di Pedro, esta esun di un mensahero (angelos).
Konklushon
Nos no por bisa ku siguransa kiko ta loke e kreyentenan tabata pensa ku Rode a mira na porta. Si esaki tabata e angel wardadó di Pedro òf su spiritu. Segun kultura i pensamentu den e tempu ei, ambos interpretashon ta posibel. Sinembargo, e realidat ta ku e rumannan aki tabata robes. Pasobra, ounke nan tabatin duda, Dios a kontestá nan orashon i liberá Pedro for di prison. Manera Rode a bisa, tabata Pedro mes kende tabata na porta.


text:
WILLEMSTAD — Djárason 24 di febrüari 2016, durante un enkuentro ku Prensa na RBC Royal Bank, spònser prinsipal di Little League RBC, a entregá unifòrm nobo na umpire i skorernan di Little League.
Sr. Sharier Dorand Branch Manager di RBC Rooi Catootji a dirigí palabra i a entregá e unifòrmnan simbólikamente na Marshall Osepa ku ta hefe di e umpirenan den presensia di algun umpire i skorer. Sr. Dorand a mustra riba e importansia di umpire- i skorernan pa desaroyo di Beisbòl Little League.
RBC ta kere den futuro di Kòrsou i nos hóbennan ta nos futuro. P’esei RBC lo sigui kontribuí ku Beisbòl Little League ku ta yuda forma nos hóbennan pa nan ta lider mañan. Sr. Urny Floran District Administrator tambe a dirigí palabra durante e seremonia.
ENKUENTRO SOSHAL
Despues di e parti ofisial RBC Royal Bank, e umpire- i skorernan, representante di RBC i District Administrator a keda huntu di un forma ameno saboriando algun snack i refresko. RBC a hasi esaki komo muestra di gradisimentu pa e trabou boluntario ku nan a bin ta hasi na bienestar di Beisbòl Little League i di Kòrsou.
KAMPIONATO
Kampionato di Little League a start ofisialmente djabièrnè 19 di febrüari 2016 na Frank Curiel Ballpark, kaminda sr. Sharier Dorand a dirigí palabra na e hóben peloteronan, dirigentenan di Little League i mayornan presente. Sharier Dorand a pone énfasis atrobe riba formashon di e hóbennan ku mester bira lidernan den futuro. E funshonario bankario ku ta un èks- hungadó di Little League, a sigui splika di e bunita programa di Little League ku tei pa krea siudadanonan ehemplar, trahadónan ehemplar pa komunidat di Kòrsou. Naturalmente esnan ku bira profeshonal tambe ta hopi bon, pero e meta prinsipal ta pa futuro lidernan i siudadano ehemplar. Sharier a bisa ku RBC ta kere den futuro di Kòrsou i e banko lo keda apoyá Little League ku ta kontribuí na desaroyo di e hóbennan ku ta futuro di Kòrsou.


text:
PROMÉ MINISTER GILMAR PISAS A RISIBÍ E AMBAHADOR DI REPÚBLIKA DI INDIA.
PROMÉ MINISTER GILMAR PISAS A RISIBÍ E AMBAHADOR DI REPÚBLIKA DI INDIA.
Willemstad – Promé Minister Gilmar Pisas a risibí Ambahador di Repúblika di India sr. Pradeep Kumar Rawat huntu ku sr. Manu Sawilani.
E bishita tabata unu di kortesia kaminda sr. Pradeep Kumar Rawat por a sera konosí ku Promé Minister, su konseheronan i representantenan di Direktorado di Relashonnan Eksterior.
Sr. Pradeep Kumar Rawat ya a sera konosí i hiba kombersashon ku nos Minister Plenipotensiario sr. Carls Manuel na Den Haag aña pasá.
Durante di e bishita a kombersá tokante algun punto ku por benifisiá nos Pais den futuro.
A trata entre otro e parti di trainingnan di IT, digitalisashon, medisina, Refineria i algun otro punto di importansia ku por nifiká hopi pa nos Pais.
Promé Minister a risibí hopi imformashon balioso riba kada un di e puntonan ku a bini dilanti.
Promé Minister a ekspresá su satisfakshon pa ku e laso fuerte ku Kòrsou tin ku desendientenan di India i kon e grupo aki a sa di kontribuí den e ekonomia di Kòrsou ya pa hopi aña. E la ekspresá tambe ku nos tin di mantené e bon relashon ku nos tin ku e desendientenan di India ku ta biba na Kòrsou.
E kombersashonnan a kana den un bon esfera.


text:
22 di mart próksimo FUNDASHON PRO SOUAX ta organisá: Charla gratis.
22 di mart próksimo FUNDASHON PRO SOUAX ta organisá: Charla gratis.
Fundashon Pro Souax i Sentro di bario Souax gustosamente ta invitá habitantenan di bario di Souax i bisindario i tambe otro interesadonan, djamars 22 di mart próksimo na e promé charla di e “Siklo di Charla riba Tópiko Hurídiko” pa aña 2022. Tópiko ta: “COHO, TA BON PA KÒRSOU SI òf NÒ?”. Oradó lo ta mr. René Rosalia.
Ta un echo ku e situashon sosial, ekonómiko i finansiero di Kòrsou ya pa años no ta bon. Opinion públiko ta dividí, si nos mes mester por disidí i solushoná nos problemanan den e areanan aki òf si ta Ulanda nos mester laga disidí i solushoná esakinan pa nos.
Ya pa bastante tempu tin e diskushon públiko/polítiko si COHO, e solushon negoshá ku Ulanda lo yuda Kòrsou i si e ta e mihó solushon. COHO ta e solushon pa nos problemanan òf COHO lo hinka nos den mas problema?
Fundashon Pro Souax den kuadro di su meta pa krea oportunidat pa habitantenan di Souax i públiko en general informá nan mes, ta organisá e charla riba e tópiko di COHO, di manera ku un i tur ta haña informashon/splikashon pa nan por komprondé mas mihó e tópiko COHO, di manera ku nan tambe por opiná al respekto di un forma balansá i konsiente. Tur habitantenan di Souax i bisindario pero tambe tur otro interesado ta bon bini.
Kontinuashon “Siklo di Charla riba tópiko hurídiko”
Tópiko : “COHO, TA BON PA KÒRSOU SI òf NÒ?”.
Oradó: MR. RENÉ ROSALIA
Dia: Djamars 22 di mart 2022
Ora: 7or pa mitar di 9 anochi na Sentro di bario Souax
Entrada: GRÁTIS


text:
Dos ciudadano Mericano relaciona cu mercado di energia a declara nan mes culpabel, di duna placa na funcionario halto di Petroleos de Venezuela S.A (PDVSA), cu obhetivo di haya varios contrato miyonario. E empresario Juan José Hernandez, di 51 aña y cu a nace na Weston (Florida) a confesa su mes culpabel di conspiracion pa viola y no cumplimento cu Ley di Practica Corupto na Extranhero (FCPA), Corte di Districto Sur di Texas, situa na Houston a informa. Charles Beech III, di 46 aña cu a nace na Katy (Texas), y cu ta propietario di varios empresa relaciona cu ramo energetico, a acepta cu el a viola FCPA tambe. FCPA ta un ley crea pa combati pago di soborno, desde empresa situa na Merca pa funcionario of empresario publico den exterior. Hernandez a splica cu el a conspira cu Abraham José Shiera y Roberto Rincon, empresario venezolano pa paga soborno y duna hopi cos di balor na funcionario cu ta encarga cu analisa tur compra den PDVSA. Di otra banda Beech a acepta cu el a paga placa tambe na algun funcionario.
E pago cu nan a duna na funcionario di PDVSA a sigura un lugar pa empresanan di Shiera y Rincon, y asina a ser coloca riba lista di licitacion di PDVSA. E situacion aki a permiti cu e empresanan ey por a haya contrato miyonario cu PDVSA. Desde 2008 te 2012, Hernandez a acepta cu tempo cu e tabata gerente general y propietario parcial di e empresa di Shiera, nan empresa tabata esun cu a duna biahe di placer y entretenimento como tambe placa pa funcionarionan di PDVSA, manera Alfonzo Gravina, entre otro. Gravina a declara su mes culpabel tambe na december 2015, pa comete delito di conspiracion pa labamento di placa y pa traha declaracion di impuesto falso. Beech a acepta cu el a paga placa entre 2011 y 2012, cu obhetivo di logra cu su empresa por participa den licitacion di PDVSA. El a reconoce tambe di traha transaccion financiero pa sconde detaye di e pago ilegal aki. Gray H. Miller , Hues Federal cu ta den caso aki, a acepta declaracion di culpabilidad di Beech y Hernandez, kendenan ta hunto cu otro seis persona relaciona cu e delitonan cu a ser splica. Gobierno di Merca a acusa Rincon y Shiera di ta e prome personanan cu ta envolvi den e mafia di corupcion, pa motibo di a paga entre 2009 y 2014 un cantidad di 1.000 miyon dollar, destina na funcionario di halto nivel manera personal di directiva di PDVSA.
E sentencia di Rincon tabata programa pa dia 6 di januari cu a pasa, pero awor ta move pa 14 di juni, fuentenan di Corte di Districto Sur di Texas a confirma.
Petroleo di Venezuela ta bao lupa (vergrootglas) di fiscalnan di Merca, y no e caso aki so, sino pa otro casonan tambe. Husticia di Merca kier sa si gobierno di Venezuela ta usa PDVSA pa laba placa for di narcotrafico, The Wall Street Journal a informa na october di 2015.


text:
Banda di kria e yunan di kachó lantá ku bòter esaki ta algu ku mi a hasi ku hopi plaser. Alohá un kachó tímido ku miedu. Ta algu sumamente alentador pa mira e proseso di un flor será manera pòpchi di kanapé desaroyá i habri manera un flor den su floresementu. Kada un tiki angustia ku bo logra saka for di dje ta un rekompensa enorme.
Ta difísil pa duna bo un indikashon presis komo ku kada kachó ta otro. Lo mi desviá di mi intenshon si mi pretendé esaki. Lokual ku si mi por hasi ta duna bo algun teps i algun manera pa yuda bo laga e proseso aki kana mas fásil.
Na promé lugá move trankil i kalmu, no wak e den su wowonan. Mas trankil bo movishonnan ta mas e por premirá kiko bo ta bai hasi di e manera aki e gana di hui òf ataka ta mira ménos. Papia di un manera ku bos abou i alegre. Tin bia keda sin papia ta mas agradabel p’e.
Duna e kachó semper e posibilidat pa e por hui. Un kachó ku miedu ku no por hui di bo lo por skohe di ataka si e sintié den peliger.
No oponé bo mes na e kachó. Dun’é e eskoho. I dun’é tempu pa e por skohe. Algu ku a tuma tempu pa kibra bo no por drecha bèk den un par di dia/siman.
Keda konsiente i keda pensa. Kon abo lo ke pa aserka bo den un situashon similar? Lo bo gusta si e bai di tal manera? Respetá e kachó i su bareranan. Obligá ta algu “not done”. Un kos chikí lo por push’é den e bon direkshon pero e por ta tambe nèt di mas pa e kachó si bo nota ku e ta duna resistensia stòp ku e lokual ku bo tabata hasi.
Nos ta nota si ku un kachó ku miedu hopi bia ta habri mas si tin un kachó otro ku tin kurashi presente den e famia. Ni maske ku kachó no ta gusta imitá i siña tòg nan ta sigui e otro kachó(nan). Mayoria kachó na Kòrsou ta masha sosial ku otro i ta komprondé otro su idioma masha bon mes. Dor di pone nan huntu esaki hopi bia no ta sòru pa muchu problema.
Tempu ta kura kasi tur herida…Pero no tur. Si e kachó keda despues ku bo a entrená kuné pa algun siman ainda ku angustia i strès tin algun produkto ku lo por yuda. Algu ku bo por haña sin problema serka e veterinario ta por ehèmpel “composure pro”. Un produkto ku ta traha ku materia propio di e kurpa ku ta pone nan bira mas trankil. E ta un produkto leve ku por yuda kita nèt e parti di mas sensitivo pa asina e kachó lo por dùrf mas.
Si e kachó tin miedu eksaherá, buska yudansa serka un hende rekonosé ku ta un profeshonal ku ta atendé ku komportashon i ku ta traha a base di no straf e kachó ni no ta tolerá aktitut ku ta konfirmá órden segun rango. Straf i aktitut ku ta konfirmá órden segun rango ta algu ku ta duna mas miedu i no ta yuda di ningun forma pa solushoná e problema. No laga niun hende konvensé bo otro, esakinan ta teorianan antaño.
Rekonosé siñal di strès
Kachónan ta kreashonnan masha bunita ku un idioma masha kla. Siña konosé e idioma i aktua konforme e siñalnan ku nan ta duna. Lo bo ripara ku esaki ta pone boso sera mas ku otro. Realisá bo mes ku agresividat pa 99% ta originá di miedu. Miedu pasobra e kachó no ta komprondé e situashon òf e no sa kiko bo ta spera di dje. Na momentu ku e hasi mas uzo di agresividat di un manera òf otro esaki ta mas pasobra e tabata tin éksito ku esaki anteriormente, ku e ta trata di un kachó ku ta agresivo di su mes. Di mes ku bo ta ripití bo agresividat si bo nota ku e lokual ku bo tin miedu di dje ta stòp e momento ei. I di mes bo ta bai hasi uzo di agresividat si bo ta sinti bo di un òf otro manera oprimí. Importante ta pa bo rekonosé i respetá barera i pa bo bai wak kon pa bo logra sierto kos sin ku esaki ta duna e kachó strès òf pa bo minimalisá e strès.
Un kachó ku ta di strès bo ta rekonosé na e siguiente siñalnan.
- E ta hala rosea purá, sin ku el a kansa su kurpa òf ku bo nota komportashon manera ku e ta sinti kalor.
- Baba
- Pòpchi di wowo hanchu
- Hap hopi
- Tembla
- Yora
- Orea mandá patras
- Postura di sak ( e ta hasi su mes chikí)
- Su rabu kantu di su barika (meimei di su pia)
- E ta steif
- Lembe hopi rònt su boka
- Saka lenga, e punta di lenga ta for di su boka
- Bo ta mira manera mitar luna den su wowonan, un parti di su blanku di wowo ta bisto
- Un kara manera largu manda patras. Ke men su lep/huki di boka ta bira largu wowo i orea mandá patras
- Hisa lep i mustra su djentenan
- Gruña
- Kabeinan a lanta para riba lomba
- Hisa un pata, un kachó ku tin un di su patanan dilanti hisa te na su pechu mayoria bia ta mashá bou di strès
Pensa a korto plaso, kisas bo meta final ta pa bo inspektá su oreanan minusioso. Si e inspekshon aki ta duna strès òf agresividat kuminsá karisi’é lihé pero trankil i miéntras tantu bo ta dun’é rekompensa. Tiki tiki bo ta sigui hasi mas kos. Un manera fásil i agradabel ta ku yudansa di un “clicker”. Na e manera aki bo por karakterisá e bon komportashon di un manera masha bunita. Wak riba e site di Dr. Sophia Yin. Riba esaki bo ta mira hopi ehèmpel di ehersisio ku e “clicker” ku ta funshoná perfekto.
Semper sòru pa bo kachó ku miedu no por hui bai for di bo kas/kura. Lo no ta e promé kachó di kriansa ku ta bula sali den su pániko for di bo kura òf ku ta haña buraku den bo kura ku bo mes no tabata sa ku nan tabata t’ei pa e hui. Una bes ku nan hui ta masha difísil pa bo logra hañ’é. Taaliah a yega di primi i pasa dor di e heru di hèkwèrk i a hui for di kura. Mi tabata tin un bentaha esei tabata ku miéntras tantu el a rekonosé e ritual ku ta bai huntu ku e komementu i e gritamentu di e otro kachónan i ora di duna nan kuminda tambe e konosé nan gritamentu bon. Ora el a tende esaki djaleu el a kore drenta bèk den kura ku mi por a sera e portanan di kura. Sino lo mi no por a logra kue mas.
Algun grabashon di Taaliah, kaminda bo por mira bon kla e siñalnan di strès. Paga tinu riba su wowonan i boka i tambe su aktitut di kurpa.
Taaliah promé dia
Taaliah di 2 dia
Taaliah 24 dia
Taaliah 83 dia, ainda e no tabata tin masha progreso, e tin miedu ketu bai ora di mishi kuné. Nos a stòp ku e ehersisionan i ta respetá su bareranan. E por a gosa algu mas ku un aña di su libertat serka nos i nos a mishi kuné despues solamente ora tabata nesesario pa su salú. Pa su hasí, e por a biba relativamente relahá i a bira mas habrí i kontentu. E tabata semper den bo besindario i tabata gusta kompania di otro, pero semper na un distansia di 2 meter. Lamentablemente na 2014 el a haña kanser di un forma agresivo ku el a bin muri.
©Rescueracao 2021 Epvdk


text:
ORANJESTAD – Den apenas dos siman di trabou Minister di Enseñansa y Deporte Endy Croes a logra yega na un solucion pa e situacion di contracto di zweminstructeurs. Manera cu ta conoci na luna di juni, na final di aña escolar, e contractnan di e zweminstructeurs di scol a wordo cambia pa un Overeenkomst van Opdracht (OVO). Esaki segun Minister Croes tabatin como consecuencia cu e instructornan ta perde tur nan derechonan manera por ehempel ‘toelage’ conforme nan contractnan prome. Pesey a traha inmediatamente pa yega na un solucion pa e situacion
‘Nos ta sinti cu e proyecto aki den cual pa 28 aña e instructurnan aki a traha pa Gobierno dunando muchanan den 3de klas di scol basico les di landamento mester continua’.
Segun Minister Croes teniendo e aspecto humanitario tambe na cuenta a pidi Departamento di Recurso Humano (DRH) dia 28 di september pa un conseho huridico pero tambe un solucion pa situacion cu ta uno preocupante.
Conforme conseho di DRH a splica cu ta consehabel pa laga e zwemsintructeurs resorta bou di DPS unda cu nan tabata, enbes di mandanan Ibisa y a percura pa tin begroting pa nan. Segun Minister Croes a papia cu DRH pa por acelera esaki den october pa nan por cuminsa cobra di acuerdo cu contracto normal cu nan tabata conoce.
Banda di cu Ministerraad a duna e sosten pa e decision aki, tabatin algo mas cu tabata haci cu cu ainda nan no lo por a cuminsa duna e lesnan. Mester a percura pa tin fondo pa e busnan cu ta busca e muchanan scol. Pues pa esaki tambe Minister Croes a percura pa keda soluciona den begroting actual y a aloca algo mas cu 300 mil florin pa transporte.
Terminando Minister Croes a bisa a avisa tur esnan concerni y di e forma aki lesnan por cuminsa manera cu vakantie pasa.


text:
ORANJESTAD – Cantidad di casonan positivo di Corona virus pa diadomingo ta 54 den 921 test haci. Esaki ta pone cu total Aruba a yega na 563 caso positivo na unda cu 446 ta activo. Si compara esaki cu e cantidad di diasabra cu ta 113 y e cantidad prome cu esey ta 133, nos ta mira cu e cantidadnan a cuminsa baha. Esaki ta mustra cu aunke e cantidad di testnan a keda mas o menos igual, asina mes e cantidad ta bahando considerablemente.
Prome Minister Evelyn Wever-Croes: “Esaki ta locual nos kier logra, pa nos cuminsa baha e cantidad di caso y cu cada dia nos tin menos caso nobo. Traha riba e recupracion di esnan cu tin e virus pa asina nos por ‘flatten the curve’ y ohala despues ‘crush the curve’ tambe. Esaki ta e resultado di un strategia hopi agresivo y testmento masal. Esaki ta danki na tur esnan cu ta trahando hopi duro den e area di salud y den tur e testing y e resultadonan di laboratorio.
Un danki tambe na e comportacion di nos hendenan cu a tuma conscientisacion mas na serio, nos por mira cu cayanan ta hopi mas trankil. Nos ta mira cu tur hende ta realisa cu esaki ta un situacion serio y nos ta mustrando e disciplina cu semper nos a pidi Aruba pa demostra. Pa esaki un danki di curason. Nos a yega di hacie caba y nos lo bolbe hacie. Ban nos tur hunto ‘flatten the curve’.


text:
Historia pa Aruba
Plata pa Joel Kuiperi na Cochabamba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018
Joel ta snatch ta un new pr di 144 kg mientras
su clean and jerk tambe ta un personal best di 175kg
E medaya aki sin duda ta dedica na su ruman Omar, awe dem felis memoria.
Masha pabien Joel. Aruba ta super orguyoso diboğªâ¤.
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018Joel ta snatch ta un new pr di 144 kg mientras su clean and jerk tambe ta un personal best di 175kgE medaya aki sin duda ta dedica na su ruman Omar, awe dem felis memoria.Masha pabien Joel. Aruba ta super orguyoso diboğªâ¤. #teamaruba #coa
Posted by Comite Olimpico Arubano on Thursday, May 31, 2018


text:
Publiká riba 19 Ougùstùs 2022
Minister di ESKD sr. Sithree van Heydoorn a indiká ku konforme e maneho di gobernashon ta traha na e área di deporte pa alsa moveshon den nos pueblo. Paso deporte tin un impakto direkto riba kalidat di bida di tur suidadano i riba salú emoshonal, físiko i mental. Minister di TTPU sr. Charles Cooper a para ketu i duna splikashon na e hecho ku pa firma akuerdo di maneho di un fasilidat i/ò tereno ku un organisashon mester kana e trayekto korekto. Mester hasi tur e envestigashon nesesario pa asina por firma konforme e reglanan vigente.
Ku firmamentu di e akuerdo ku e representantenan di Fundashon Santa Rosa Angels ta logra duna nos mes hendenan oportunidat pa sigui traha na bienestar di Pueblo.
**riba e potrètnan athunto por tuma nota di e firmamentu di e akuerdo ku sr. Edward Martis (presidente) , Sra. Idelmira Remilia (tesorero) i sr. Oscar Palacios (miembro di direktiva) i e Minister di ESKD sr. Sithree van Heydoorn i Minister di TTPU sr. Charles Cooper


text:
GOBIÈRNU DI KÒRSOU TA LANSA KAMPAÑA “… TA KÒRSOU”
MINISTERIO KONSERNÍ ASUNTUNAN GENERAL I PROMÉ MINISTER
GOBIÈRNU DI KÒRSOU TA LANSA KAMPAÑA “… TA KÒRSOU”
PUBLIKÁ RIBA 04 YÜLI 2022
WILLEMSTAD – Awe, djaluna 4 di yüli pa 8 ‘or di anochi, Gobièrnu di Kòrsou a ranka sali ku e kampaña “…TA KÒRSOU”. Meta di e kampaña akí ta pa inspirá, kontribuí na unifiká i realisá desaroyo duradero pa Kòrsou. Kòrsou ta den un fase kardinal kaminda diferente kambio fundamental i reforma tin ku sosodé. E úniko manera ku nos por logra e kambionan akí, ta di unifiká ku otro pa por logra éksito. Pues e kampaña aki tei pa uni nos komunidat. Símbolonan nashonal manera Himno, Bandera i ‘un Emblema nashonal’ ta hèrmèntnan importante pa logra e metanan akí.
E kampaña “…TA KÒRSOU” lo ta unu partisipativo kaminda tur siudadano por haña oportunidat pa partisipá i asina yega na un emblema nobo pa Kòrsou ku den futuro ta remplasá e eskudo nashonal aktual. A lanta un Komishon Emblema Nashonal Kòrsou ku tin na su enkargo pa guia e trayekto akí, kaminda e komishon ta traha den estrecho koperashon ku Direktorado di Komunikashon i Informashon di Gobièrnu di Kòrsou.
Bo no mester ta eksperto den diseño pa bo por partisipá, pasó a krea un kampaña kaminda tur hende ta bai haña e mesun oportunidat igual. “…TA KÒRSOU” ta kulminá e aña akí riba 10 di òktober, ora ta divulgá e ganadó.
Mañan, djamars 5 di yüli pa 1’or di mèrdia, Gobièrnu di Kòrsou lo duna muchu mas informashon di e kampaña akí pa medio di un konferensia di Prensa.
Mientrastantu ya kaba tur siudadano por kuminsá risibí informashon riba www.emblema.cw.


text:
Minister Dangui Oduber Aruba ta experenciando un recuperacion hopi fuerte. Juni 2022 a surpasa cifranan di juni 2019
Minister Dangui Oduber
Aruba ta experenciando un recuperacion hopi fuerte. Juni 2022 a surpasa cifranan di juni 2019
ORANJESTAD – Recientemente Minister di Turismo y Salud Publico sr. Dangui Oduber a ricibi e raportahe di Aruba Airport Authority pa cu luna di juni. E raportaheaki ta duna un bista cuanto bishitante a yega nos isla den e luna di juni atraves di nos aeropuerto. Den luna di juni nos aeropuerto a ricibi 101.696 bishitante y esaki ta un cresemento di 2.6% porciento compara cu juni 2019. E ta mustra cu Aruba ta experenciando un recuperacion hopi fuerte di su turismo.
Minister Oduber ta señala cu e cifranan di e cantidad di bishitante den luna di juni 2022 a surpasa esun di juni 2019. Es mas esaki ta di 3 luna consecutivo cu e cifranan di aña 2022 ta surpasando esun di 2019 e mandatario ta sigui bisa.
Minister Oduber ta re capitula cu den luna di april di e aña aki a registra un recuperacion di nos turismo di 108% porciento compara cu april 2019. Tambe ambos luna di mei y juni a registra e mesun cifra di recuperacion cu ta 103% porciento compara cu respectivo lunanan den aña 2019.
Minister Oduber ta sigui bisa cu e mercado Norte Americano ta keda esun mas grandi y importante pa Aruba. Den juni 2022 Aruba a ricibi 83.943 bishitante compara cu na juni 2019 cu nos a ricibi 79.736 for di Estados Unidos y Canada. E mercado Norte Americano a conoce un cresemento di 5.3% porciento cu ta 2 bes mastanto cu e promedio di 2.6 porciento, asina e mandatario a duna di conoce.
Minister Dangui Oduber ta hopi contento con e recuperacion di nos turismo ta bayendo. E mandatario ta hopi optimista, tambe tin pleno confiansa den tur e partnernan den turismo y tambe den e pueblo trahador cu a demostra di ta hopi resiliente. Turismo ta keda e driver di nos economia.


text:
Kralendijk – Den e siman akí en total en total 90 hende di 70 aña bai ariba a pasa angua di buster na Rincon. Esaki a tumá lugá djárason 1 di desèmber na Cocari i na e konsulta bieu di dr Castro. E hendenan di 70 aña bai ariba ku a pasa angua ta entre otro klientenan di Pasadia i Kas Cocari. Departamento di Salubridat Públiko a haña pèrmit di famia di e klientenan di Cocari pa pasa nan angua.
E empleadonan di kuido di Cocari i habitantenan di bario di 70 aña òf mas grandi tambe a pasa angua di buster. Na e konsulta bieu di e dòkternan di kas Castro e habitantenan di bario ku no ta biba na Cocari a pasa angua. Durante e último dianan e dòkter penshoná Selly Pourier a aserká un parti di nan personalmente pa pasa angua di buster. Dòkter Pourier mes ta prosedente di Rincon i e ta biba den e bario akí tambe.
,,Ora ku mi sali for di mi kas i subi kaya, ya kaba mi ta konta alrededor di 12 habitante di 80 aña bai ariba. Mi a aserká e habitantenan di bario personalmente. Bo no sa nunka si nan a tende via radio òf lesa den korant ku ta posibel pa pasa angua di buster den bario. Mi ta satisfecho, nan a puntra si departamento di Salubridat Públiko por ofresé angua di buster un biaha mas den bario.” asina e dòkter ta splika.
Riba djárason 8 di desèmber 2021 tin posibilidat atrobe pa tur habitante di bario di 60 aña bai ariba di Rincon pasa angua di buster. Habitantenan di bario di 60 aña òf mas grandi por pasa angua di 13:30 te 16:00 or na e konsulta bieu di e dòkternan di kas Castro na Kaya E.B. Sint Jago 7.


text: Sekretario di estado señor Knops ta na Bonaire i ta bai papia ku Gezaghèberi sekretario di teritorio insular.Ta kiko tin di papia si un par di siman pasá a papia na Hulanda? Ta bai bishitá Plenchi di Trabou, pero dikon no ta papia ku WimpySaragosa i RudselLeito. Ta bai dal un trep na Klein Bonaire pa wak desaroyo di SabalPalm ku ta mas importante ku desaroyo di nos hendenan . Ta bai bishitá haf i waf, pero nos sa kiko ta bai wak. Ta tempu pa no tene konferensia di prensa pero un reunion di maske un ora ku tur miembro di prensa i trata e konklushonnan di ombudsmanReiniervan Zutphen. Ta bon pa señor Knops sa ku e Akuerdo Atministrativo no ta funshoná pa motibu ku ke hasi hopi kos sin un struktura bon deliñá. Segun gezaghèber i mènedjer di programa tur kos ta sosodé tras di kortina. Loke ta nifiká balia riba tono di Hulanda. Meskos ku CFT ta supervisá finansa di Bonaire tin eksperto hulandes pa supervisá Akuerdo di Atministrashon. Maneho di Bonaire mester ta den man di Konseho Insular i Kolegio Ehekutivo. Bonaire no konosé un strukturá di efisiensia i efektividat. Esaki mester kuminsá ku e telefonista. Bo ta bèl i bo ta haña un stèm ta bisa bo e menú for di kua bo por skohe i na último un operadó ku ta bisa mi ta konektá bo i na final bisa, e persona ta na reunion, su telefon ta okupá òf e no ta sintá na su mesa i na final bisa purba un biaha mas. E kontestanan aki ta mustra kon bruá maneho di e isla ta. Un telefonista mester di mas outorisashon pa duna e kliente servisio. Un eksigensia ta pa gezaghèber, tur hefe, hefe suplente, sekretario di hefe i hefe suplente, sekretario di portofolio i lidernan di proyekto entregá tur mainta nan agènda na e telefonista ya e sa kiko e por bisa e kliente i kon e por yuda e kliente. E telefonista tambe mester di kurso i mi ta bai bèl i sigui bèl te ora, dia, siman òf luna mi haña un sita ku gezaghèber pa atendé e asuntu akí. Si no logra ta den konseho Insular lo mi trese e asuntu aki dilanti ya ku ABVO no ta hasi nada pa e telefonistanan.


text:
Oranjestad – Desiree Croes parlamentario pa partido Avp den staten di aruba den un conversacion interesante a trece padilanti su punto di vista riba e dia internacional di hende muher.Sra Croes a enfatisa cu diasabra dia 8 di maart ta dia unico pa tur hende muher rond mundo. Tambe lo tin un conferencia riba e dia aki cual lo tuma lugar na Mariot Ball Room pa trece inspiracion. Den un expresion Sra.Croes a enfantisa cu hopi biaha hende muher no ta ricibi e trato cu nan merece hopi biaha tin mesun un estudio mes un capacidad,semper e hende muher tin e mes un oportunidadnan y cu su pago igual. Sra.Croes a sigi bisa cu tur caminda tin e critica aki esaki ta algo mundial.
Sra Croes a sigi informa mas… sigi scucha mas via nos Player di Johnny Habibe.Net:


text:
Publiká riba 04 Novèmber 2020
WILLEMSTAD – Den e tempunan di reto ku nos pais ta enkontrá, empresarionan mikro, chikí i mediano por sigui konta ku e sosten i aporte di MiNEGOSHI. MiNEGOSHI ta un servisio di Ministerio di Desaroyo Ekonómiko (MEO) huntu ku e demas miembronan di e plataforma di MiNEGOSHI, konsistiendo di BAB, Kámara di Komèrsio, Fundashon Marshe, CITI, EU desk Curaçao, Korpodeko, Qredits i OBNA. Djabièrnè 30 di òktober, MiNEGOSHI a reuní ku un grupo di empresario lokal ku a aserká MEO pa konseho i sosten den e retonan ku nan ta konfrontá a kousa di Covid-19.
E grupo di empresario aki tabata konsistí primordialmente di personanan ku ta biba di e mundu di farandula aki na Kòrsou. Mientras nos ta sigui eksperensiá efektonan di Covid-19 den diferente área di nos bida diario, e grupo di empresario aki indiskutiblemente tabata un di e gruponan di mas vulnerabel durante e periodo aki.
Riba nan propio inisiativa e empresarionan lokal aki a aserká MEO resientemente i MiNEGOSHI a invitá nan pa un seshon di informashon, ya asina konhuntamente determiná kiko ta e áreanan di difikultat i kiko MiNEGOSHI por nifiká pa e empresarionan aki.
Durante e enkuentro riba 30 di òktober último e empresarionan a haña un presentashon di BAB pa komprondé mihó kiko ta nan deber i derechinan pa loke ta trata impuesto. Tambe nan a risibí un splikashon kiko tur MiNEGOSHI lo por nifiká pa nan, no solamente durante Covid-19, pero tambe den henter nan trayekto empresarial. Na final di e enkuentro, e empresario ku tabata deseá di hasi esaki por a traha un sita ku un di e coachnan di MiNEGOSHI pa nan por risibí guia i sosten personalisá.
MiNEGOSHI ta konsiderá e paso aki sumamente importante mirando kon vital e sektor di empresanan mikro, chikí i mediano ta pa nos ekonomia lokal. Tin hopi okashon kaminda e empresario aki tin bia ta keda sin risibí e yudansa, guia i sosten nesesario pa motibu ku e no ta tribi sali padilanti ku su retonan. Tin ora, pa falta di informashon tokante derechi i debernan di impuesto, bèrgwensa òf pa falta di e guia nesesario.Ministerio di Desaroyo Ekonómiko i e plataforma kompletu di MiNEGOSHI ta kla pa sigui brinda sosten, guia i yuda reforsá e sektor ku ta representá e wes’i lomba di Kòrsou su ekonomia. Si komo empresario bo tin mester di kualke informashon tokante e servisionan di MiNEGOSHI òf ke sa kiko MiNEGOSHI por nifiká spesífikamente pa bo empresa, tuma kontakto ku nos via email na info@Minegoshi.org, bishitá nos wèpsait www.minegoshi.org òf manda un mensahe via di e página di Facebook di MiNEGOSHI.


text:
KRALENDIJK – Richard i Iris Molina, hopi desgustá a aserka un reportero di Radio Live 99.9 FM, djis despues ku nan a risibí sertifikado di un kurso di ‘Guia pa Turista” ku nan a pasa ku éksito. Ta trata di un kurso ku Sue Felix huntu ku Brian Albus a duna pa promé bes na Fundashon FORMA. Un kantidat di persona, mas ku 20 a pasa e kurso ku éksito i awor nan por kontinuá ku loke nan ta hasi, esta hasi paseo ku turista i papia ku nan tokante Boneiru. Famia Molina a aserka e reportero di Radio Live 99.9 FM i a ekspresá nan mal kontentu loke a sosodé. “Nos ta kore ku turista ku un bus i a komprondé di TCB, ku nos mester pasa e kurso ariba menshoná pa por ehersé e funshon komo guia pa turista, loke nos a kumpli kuné. Awor ku a finalisá e kurso, a informá nos ku no por kontinuá ku e trabou pasobra ta bai kambia e sistema dentro di poko. Esaki ta loke Delno Tromp di Tourism Corporation Bonaire (TCB), kende ta mènedjer interino di TCB a bisa nos. Pues tur nan esfuerso i sèn ta embano, pasobra nan no por haña e lisensia pa atendé ku turista, ”pareha Molina a konta. Nan a sigui bisa: ”E kos aki a kousa nos hopi doló. Un desapunto total. Nos a hasi hopi invershon, i awor ta bisa no por kontinuá ku e trabou ku nos ta hasi pa por sobrebibí. E pregunta ta dikon e otronan si ta haña lisensia, kendenan a pasa e mes un kurso ku nos. Resientemente nos a papia ku diputado Elvis Tjin Asjoe, kende tambe a konsehá nos pa hasi e kurso ku nos a finalisá awor. Nada tabata bèrdat, pasobra nos no por kontinuá. Nan a yama nos ilegal pasobra nos no tabatin sertifikado. Awor nos a hasi tur esfuerso i a logr’é, tampoko no ta bon,”e famia a menshoná hopi desgustá i emoshoná.
Radio Live 99.9 FM a papia ku mènedjer interino di TCB Sr. Delno Tromp i Rolando Marin.
Nan a menshoná ku bèrdat ta bai tin kambio den e struktura di esnan ku ta atendé ku entre otro bendementu di kos ku turista den Parke Wilhelmina i esnan ku ta transportá turista di un sitio pa otro na Boneiru, momentu ku nan bishita Boneiru ku barku krusero.
“Mester strukturá e situashon ku e meta pa e ta mas kontrolá. Mi a papia ku famia Molina i a splika nan ku aparte di kambia e struktura, nan mester aserka sea BACA ku ta e organisashon ku ta atendé ku bendementu di kos den Parke Wilhemina i BEA ku ta esnan ku ta atendé e parti di transportá turista di barku krusero,” Tromp a menshoná. Nan a sigui bisa: ”Promé kos famia Molina mester hasi, ta aserka un òf tur dos organisashon ariba menshoná. Tur hende ku tin stènt mester ta miembro di un organisashon i ta paga pa nan por bende kos. Meskos ta konta pa esun ku ta transportá turista. Tromp a bisa pa loke ta trata e kurso loke nan a pasa ku éksito ta bon i korekto, i awor tin ku kontinuá afiliá sea na BEA of BACA pa nan por ta legal i sigui ku nan tarea. Tin mas hende ku deseo pa atendé ku turista, sinembargo tin regla i mester kumpli kuné, ”Tromp a finalisá bisando.


text:
Conoci pa hopi tempo caba, prome como un participante y triunfadora den mundo di beyesa, despues como candidato politico y parlamentario, Laïnda Westerhof (40) ta posa pa nos seccion fotografico na Daniels Steak and Chop House, un proyecto completamente renoba pa su compania, Westla General Contractors VBA. E Laïnda aki, no solamente den apariencia, sino tambe den spirito, ta un persona completamente diferente na e Laïnda cu a bandona Politica algun aña pasa…
CONFIA & TRAICIONA DEN POLITICA
Laïnda su interesnan for di chikito tabata amplio, abogacia, patologia pa menciona solamente algun, pero ora el a crece el a bay mas den idioma y literatura. “Prome cu mi a drenta politica mi tabata docente eerste graads di Spaans, un funcion cu mi a eherce cu orguyo”. E hecho di tabata hopi inocente y confia a haci cu durante su bida el a haya hopi golpi den bida, tanto personal como profesional. “Lastimamente mi no tabata por a wak e malicia den hendenan cu tabata rondonami cu a hibami na caidanan y traicion”. Su carera politico pero mas ainda su salida repentino for di politica, a laga hopi pregunta atras. E ta sinti cu circunstancia y sucedidonan despues di su salida di politica mes a duna contesta na hopi di e preguntanan aki. “Mi no a wordo lanta pa ta un Ja Knikker of marioneta di ningun hende. Den mi cas nos tabatin mag di ta mondig, tin nos mesun opinion y para pa locual nos ta kere, pues den e sentido ey, politica no tabata p’ami na e momento ey di mi bida”. Bisa y haci cosnan te hasta ora bo no ta di acuerdo no tabata algo cu e por a haci sin mas. Mirando bek, e no lo cambia nada di locual el a pasa aden, paso tur esaki e ta bisa cu a yude bira un persona hopi mas fuerte, intuitivo, madura y cla pa cualkier reto cu por spere.
“Un dia sigur mi lo bolbe drenta politica. Bo no ta bira un politico, bo ta NACE politico y e profesion ta yamami, pero no awor, mi tin otro proyectonan pa realisa”. Apesar di a sinti cu mes traiciona den comienso, e no ta wanta rencor contra ningun hende, alcontrario, awor e ta sinti su mes libera y alivia. Drumi c’un consenshi limpi ta un regalo cu e ta gradici Dios tur dia p’e. Laïnda ta pensa cu no solamente politiconan sino tambe hopi hende en general na Aruba ta biba cu hopi pretencion di algo cu nan no ta. E no por. “Esakinan ta strobabo di crece y bira e hende cu bo por ta. Mi ta un persona cu tambe no ta keda colga den pasado. E la pasa e la pasa, siña di e foutnan, para bek riba pia sacudi curpa y sigui. Bida no t’ey para pa algo cu a pasa, bida ta sigui y mi tin metanan pa logra y ban sigui pa next chapter di mi bida. Colgando den pasado ta strobabo avansa den bo futuro”. Den su caso esaki a yude crece den su negoshi y pasion nobo cu ta contruccion general.


text:
Presioso den bista di SEÑOR ta e morto di Su santunan.
Salmo 116:15
A fayece den Señor, na edad di 87 aña:
Hipolito Zievinger
*30-01-1935 – †12-07-2022
Esposo di: †Gloria Zievinger-Croes
Na nomber di:
Su dos yuinan y nan esposonan:
Rhoda Berg-Zievinger y Adriaan Berg
Ruth Perdomo-Zievinger y Carlos Perdomo
Nieto/a nan y nan esposa/o nan:
Aaron y Trienke Berg
Risa y Antonio Danies Oduber
Reuella y Henk Reeberg
James (Jimmy) Perdomo
Su 6 bisanieto/a nan:
Sarah, Raphael y Levi Berg
Arianna, Ezra y Victoria Reeberg
Su cuña y yiu homber na Hulanda:
Dolores Croes (Dora) y Arthur y Conny Tromp & famia
Casa di su swa:
†Ripoldo Croes y Angelica Croes
Su Mama:
†Marianita Magdalena Abath Tromp
Rumannan:
†Aura y †John Helder
Regina y †Leonsito Hooi na Curacao
†Rufo y †Maria Abath na Curacao
†Elvia Abath
Frida Abath
Erica Abath
Lucio y Myrna Abath
Franklin y Olivia Abath
Gilbert y Wilma Abath na Hulanda
Ciro y Marian Abath
Reuben y Maria Abath
Edwin y Diña Abath
Tur sobrina y sobrinonan y nan yiunan na Aruba, Curacao y Hulanda
Y demas famianan:
Tromp, Abath, Berg, Perdomo, Croes, Reeberg, Danies, Helder, Hooi, Maduro, Carrilho, Themen, Gerrits, Nieskens, Ruiz, Muller
Su rumannan den Cristo di Iglesia Alianza Evangelica di Oranjestad y di Destiny Church Piedra Plat.
Tambe tur su rumannan den Cristo di Iglesianan Alianza Evangelica di Aruba, Curacao y Bonaire.
Bon bisiñanan na Bonaire:
Lino y Maria Adoptie
Bisiña na Aruba:
Nubia Echeverri y famia
Su ayudantenan di cas: Isabel, Nydia, Janet Diaz
Su compañero/a y team Cas Marie
Su compañero/a y enfermeronan di Stichting Thuiszorg Jaburibari
Amigonan di cas: Epifanio y Maria vd Biezen-Hill
Ta invita pa Anochi di condolencia: Diamars 19 di juli 2022 na
Aurora Funeral Home, 7-9 pm.
Y acto di Entiero lo tuma lugar:
Diaranzon 20 di juli 2022 na Iglesia Alianza Evangelica di Oranjestad Constatijn Huygenstraat 17 di 2:00 – 4:00 pm condolencia. Sirbishi di despedida 4:00 pm
Y despues di e sirbishi lo sigui pa Santana na Sabana Basora.
Despues di entiero no ta ricibi bishita di condolencia
Nos disculpa si den nos dolor nos por a lubida algun persona of famia.


text:
16/09/2022 · Miriam Dabian ta director di oficina di turismo di Aruba na Bogota, Colombia. Durante e encuentro na e tayer di Gilbert Senchi, e tambe tabata presente pa compaña Minister Xiomara Maduro pa aprecia e arte publico cu e artista a traha. Dabian ta sinti cu arte publico ta hopi importante pa Aruba, mas ainda pa […]
13/09/2022 · Diamars a tuma luga e apertura di aña parlamentario 2022-2023. Diferente persona tabata invita entre otro director y ex-gobernador. Pa e discurso di gobernador, ta compila informacion p’esaki. mr. Luenne Gomez-Pieters, director di Departamento di Impuesto (DIMP), tabata un di e invitadonan p’e apertura di aña parlamentario 2022-2023. El a expresa cu e mainta a […]
The 2014 Cyprus Women's Cup was the seventh edition of the Cyprus Women's Cup, an invitational women's football tournament held annually in Cyprus.It took place between 5–12 March 2014.


text:
HULANDA — Atleta Liemarvin Bonevacia a klasifiká pa Weganan Olímpiko di Rio 2016. E atleta di 26 aña di edat durante e Mundial di Atletismo na Beijing a mehorá su propio rèkert Hulandes riba 400m koriendo 44,72 sekònde. Ku esaki a atleta di Kòrsou a kumpli ku tantu e tempu límite di IAAF (45,40) pa klasifiká pa Rio 2016 komo esei di NOC*NSF (45,25).
A base di e prestashon aki e Union di Atletismo Hulandes a nominá Liermarvin pa klasifikashon serka NOC*NSF. NOC*NSF a evaluá e proposishon i a honrá esaki.